
Paco estas tiorfi rompiĝem 
kiel ovo en irffana mano"" 


Ni donacu lampon! 


INTERNACIA 




ESPERANTO-REVUO 
DEILEI 

POR LERNANTOJ 
KAJ KOMENCANTOJ 


E1 mia kolora vivo 
La kolibro, la bela birdeto 


Internacia Jaro de Lumo 




Ingfid Pŭdr-fSft kŭj Sflmr/ Al«jr« Trfidufeiĵt* Juse de J. Campas Pfldhet* 


Ah jen Ororijo! M< kaŝu 
min, tiuj dolĉojoj estas 
nur miaj. 


Fine.mi 
trovis vin: 


MonĈjo kie 
Vf estflS? 


Nej nej Mi beduGros. Mi 
ne hgvcs tempon. ŝis) 


Ne estcs spuroj 
de MonĈjo. Nr 
serĉu denove. 


Ni decrdis lernr 
kune. 


dcloroJ 


jam atiflgas ta 
hospitolon. 


Krome, vi hevas bonajn 

amikojn. 


kpj dispartigi 
pli. 
























































Enhavo 

r Enkonduke: Karaj 
Jr legantoj! (Stano 
Marĉek, SK); 

Juna Amiko en 2015 
(Mireille Grosjean, CH) 04 

^ ^ Konversaciaj 

temoj: Ni donacu 
lampon (Judit Felszeghy, 

05 

LUME: E1 mia kolora 
vivo (Pavel Rak, 

CZ) 09 

Ekstere: La kolibro, 
la bela birdeto 
(Samuel, CH) ......11 



Kial katoj, sed ne hundoj 
elegante trinkas? (Renee 
Triolle, CH) ..12 


La sorĉa kanto- 
mondo (Malgosia 
Komarnicka, PL) ..13 

Legukaj ĝuu 

(Malgosia 

Komarnicka, PL) 14 

Ekkonu mian landon pere 




Enhavo kaj kolofono <■ 


de ĝia legendo (Malgosia 
Komarnicka, PL; Raita 
Pyhala/Saliko, FI) 16 

a . Amuza matematiko: 

Ekamu matematikon 
*** (Malgosia Komar- 
nicka, PL) 18 

Internacia Jaro de Lumo kaj 
Teknologioj Eluzantaj Lumon 
(Malgosia Komarnicka, 

PL)................. 18 



v*> 


Interesa libro: Malala 
(Mireille Grosjean, CH) 20 



Fabelo: Blanka el 
ŝaŭmo (Luiza Carol, 
IL) 21 


Interkultura Mondo: 

La Internacia Virina Tago 
(Elena Nadikova, RU; 
Osioka Teako, JP) 23 


LUDE, la unika 
§|5 dua etaĝo: Kiom 
malproksimas la 
Luno?... (Monika Molnar, 
CH) 26 

Aventura rakonto: 
Sur la ondo 57 
metroj (Otokar Batliĉka, 


CZ/Dieter Berndt, DE) 28 

Recenzoj: Bonvenon en nia 
mondo (Luiza Carol, IL) 30 

Ilustrita frazeologio 
(Luiza Carol, IL) 31 

^jjj LASTE, la absolute 
m spektakla tria etaĝo: 

Kvartrua enigmo: 

La minejo (Stefan MacGill, 
HU/NZ) 34 

Ĉu vera aŭ malvera? 

(Stefan MacGill, 

HU/NZ) 35 

Nia kultura heredaĵo: 

Juan Regulo Perez (Baldur 
Ragnarsson, IS) 36 



% 


Landaj 

Reprezentantoj 
- Perantoj de 
JunaAmiko 38 

□ ĝirafoj instruas 
al ni pacon 


(Mireille Grosjean, CH) 39 


Frontpaĝe: Foto al la 
artikolo sur la p. 39: “Paco 
estas tiom rompiĝema kiel 
ovo en infana mano” 


Eldonanto de Juna amiko: Internacia Ligo de Esperantistaj Instruistoj (ILEI). Jura sidejo: Centra Oficejo de 
UEA, Roterdamo, Nederlando. Retejo: sub rekonstruo ĉe ilei.mondo.info. Ĉefaj informoj pri JunaAmiko: http:// 
ilei.info/revuoj/?lingvo=eo. Historio de la revuo: http://eo.wikipedia.org/wiki/Juna_Amiko. La numeroj de 0 ĝis 
138 (1972 ĝis 2013) estas publike legeblaj ĉe: http://www.eventoj.hu/juna-amiko/ Vidu ankaŭ lernu.net kaj 
edukado.net. Redaktoro: Stano Marĉek (Zvolenska 15/21, SK 036 01 Martin, Slovakio), stano.marcek@gmail. 
com aŭ redakcio@gmail.com. Lingva revizianto: Baldur Ragnarsson (Islando), Rubrikestroj: Judit Felszeghy, 
Stefan MacGill (ĉiuj el Hungario), Malgosia Komarnicka (Pollando), Monika Molnar (Svislando), Elena Nadikova 
(Rusio), Samuel Belisle (Svislando), Luiza Carol (Israelo), Baldur Ragnarsson (Islando). Grafikisto: Pavel Rak 
(CZ). Kunlaborantoj: Renee Triolle (FR), Raita Pihala (FI). Presita en Slovakio. Administranto: Sebastian 
Cyprich, ILEI.Oficejo@gmail.com. Landaj Perantoj sur la p. 38. La sekva numero aperos en majo. Limdatoj por 
sendi kontribuaĵojn: ĝis la fino de januaro, aprilo, julio kaj oktobro. Jarabono €18 en tiel nomataj A-landoj kaj 
€13 en B-landoj, laŭ la kategorioj de UEA (po €15 kaj €12 por mendo de 3 aŭ pli da ekzempleroj al la sama adreso). 

ISSN 0230 1318 


februaro 2015 /3 <■ 


































■> 5l Enkonduke 


Karaj amikoj! 

Unue la plej grava novaĵo: 
nia revuo Juna Amiko, kiu 
aperas jam 42 jarojn, nun 
legeblas ankaŭ en la reto! 

L a numeroj 0 ĝis 138 (1972 
ĝis 2013) estas skanitaj 
kaj deponitaj en interreta 
biblioteko de Eventoj por 
publika legado en pdf-formato ĉe 
http://www.eventoj.hu/iuna-arniko. 

La freŝaj numeroj aperos en la 
biblioteko kun 2-jara prokrastado. 

Elkoran dankon al 
la ĉefa motoro kaj 
longtempa redaktoro 
de la revuo Geza 
Kurucz, nun honora 
membro de ILEI, kaj 
al Lingvostudio en 
Budapeŝto! 

◄◄ La provnumero 


el la jaro 1972 montras frontpaĝe 
blankan kolombon, simbolon de la 
paco, pentritan de la mondfama 
artisto Pablo Picasso. 

Pri la PACO kaj AMIKECO 
parolas ankaŭ la frontpaĝa 
foto, Proverboj (p. 15), la 
artikoloj pri Norda Kabo 
(p. 16), Malala (p. 20), La 
Internacia Virina Tago en 
Japanio (p. 23), Kolibroj 
kaj ĝirafoj instruas al ni 
pacon (p. 39), dorsa paĝo... Nature 
ne mankas la tradiciaj bildstrioj 
kaj rubrikoj, Konversaciaj temoj, 
LUME, Ekstere, Kantoj, Legu kaj ĝuu, 
Amuza matematiko, 

LUDE, rakontoj, 
recenzoj, LASTE kun 
krucenigmo, informoj 
pri nia kultura here- 
daĵo... Se io tamen 
mankas al vi, skribu 
al via redaktoro 

Stano Marĉek 





Juna Amiko en 2015 

Novaĵo: JunaAmiko aperos kvarfoje!! 

Kutimo: JunaAmiko amuzas abunde!! 

Allogaĵo: JunaAmiko aperas bunte!! 

Avantaĝo: Juna Amiko alvenas regule!! 

Konstato: Juna Amiko produktiĝas 
teame!! 

Kresko: Juna Amiko interesas 
mondskale!! 

Pluso: Juna Amiko instruas senlace!! 

Efiko: Juna Amiko lertigas trafe!! 

Konkludo: Juna Amiko malstreĉigas 
dum legado!! 

Konsilo: Juna Amiko venu al vi amike!! 

Mireille Grosjean 

Prezidantino de ILEI 

Konversaciaj temoj 



Ni donacu lampon! 

Help-materialo por ekzamenotoj. Rubrikestro: Judit Felszeghy 


I. Kio estas necesa? 
Kion ili bezonas? 

Edzino, Aniko (A) kaj ŝia edzo, Bruno 

(B) babilas en sia hejmo. 

A - Mia kara, ni estas invitataj al la 
nuptofesto de Lorena kaj Henriko! 

B - Hm.J 

A - Kaj decas donaci ion al ili... 

B-Hm... 

A - Kiun donacon ni aĉetu por ili? ... 
Rigardu, jen la varkatalogo de la 
proksima superbazaro, ni povas 
trarigardi ĝin, kaj jam nun elekti 
ion! 

B - Mi ne kompetentas pri tiaĵoj... 
Elektu vi mem, karulino! 

A - Brunĉjo, vi havas ĉiam bonegajn 
ideojn! Helpu elekti, mi petas! 

B - Do... bone. Jen, rigardu tiun 
kompleton de potoj: dek diversaj 
kuirpotoj, kun vitraj kovriloj, 
ankaŭ pato. 

A - Kion vi imagas, ĉu ni donacu tian 
ĉiutagaĵon por tia granda evento? 

B - Eble tiun ĉi orientan tapiŝon, ĉu? 

A - Dolĉa mia, rigardu ties prezon! 

Ni ne povos aĉeti por ili tiom 
multekostan varon! 

B - Jes, jes, fakte... Mi proponas tiun 
florvazon, ĝi kostas ne multe, aŭ 
porcelanan servicon por teo... 

A - Mi pensas, ke la parencoj jam 
donacis multajn necesajn objektojn 
al ili, kiel kutime. 


Mi estas pensanta, kion niaj 
geamikoj ankoraŭ bezonas... 

B - En tiu grandega vendejo aĉeteblas 
ankaŭ tablotukoj, rigardu, kiel 
belaj... Kaj littukoj, kurtenoj... 

A - Jen, tiun ni aĉetu: starlampon! 

B - Kara, ĉu vi pensas, ke ili vere 
bezonas starlampon? 

A - Ja jes. Iu bela starlampo ĉiam 
estas necesa. Eblas loki ĝin apud la 
tableton kie ili babilas, aŭ apud iun 
fotelon, kie ili legas! 

B - Aniko, vi havas bonegajn ideojn 
ĉiam! 

II. Ni aĉetu la lampon! 

Edzino, Aniko (A) kaj ŝia edzo, Bruno 

(B) babilas en iu grandega magazeno. 

B - Karulino, venu, ni rapide aĉetos la 

Konversaciaj temoj 


lampon, kaj post unu horo ni jam 
povos esti en la loĝejo de Henriko! 

A - En tiu ĉi parto estas kuirejaj iloj... 

B - La elektraj varoj troveblas post 
tiu ĉi, ni paŝu trans la parton de 
vitraĵoj kaj porcelanaĵoj... 

A - Haltu, haltu! 

B - Kio okazis? 

A - Venu ĉi tien, dolĉa! Rigardu, 
kiel malmultkosta estas tiu ĉi 
kafomaŝino! 

B - Ĉu ni aĉetu por ili kafomaŝinon? 

A - Ne, sed la starlampon! Mi tamen 
pensis, ke ni povus akiri por ni 
novan kafomaŝinon. 

B - Sed ne nun. 

A - Kara, rigardu! Jen la kompleto de 
potoj, kiun ni vidis en la katalogo! 
Kiel impone ĝi aspektas! ĉi estas el 
bona materialo... 



B - Mi petas, ni rapide trovu la 
aĉetotan lampon! 

A - Jen la tapiŝo, kiu plaĉis al ni! Kiel 
mola ĝi estas! Mi ĉiam sopiris je 
tiaspeca varma kaj velura tapiŝo... 
Ĉu ni ne povus aĉeti ĝin, kara? 

B - Por niaj geamikoj, ĉu? Vi ja diris, 
ke... 

A - Ho, ne! Por ni mem... 

B - Aniko, ni nun ne povas elspezi 
kaj por la lampo, kaj por tapiŝo! 
Rememoru, ni antaŭ apenaŭ unu 
jaro aĉetis nian ĝismuran tapiŝon, 
vi diris, ke ĝi priservos nin dum 
almenaŭ dek jaroj! 

A - Mi tamen opinias, ke ni rajtas 
elspezi por tiu ĉi malpli granda... 

A - (al la vendistino) FraŭlinoL. 
Vendistino! Mi petas, prenu tiun 
ĉi tapiŝon, kaj enpaku ĝin! Jes, 
dankon! 

A - Bruno, ĉu en la varkatalogo estis 
ĝuste tiu ĉi starlampo? Tie la 
lampo aspektis pli bone, la metala 
parto pli brila, la vitra parto pli 
hela estis. 

B - Aniko, mi ne vidas iun ajn 
diferencon. 

A - Ĉu eble ne pli bona elekto, se 
ni aĉetus por ili liteton por la 
naskiĝonta infano? Rigardu, kiel 
ĉarma malnovstila lulilo estas ĉi 
tie! 

B - Naskiĝonta infano?! Kara, ili 
geedziĝos nur postmorgaŭ! Se 
tamen vi deziras ankoraŭ hodiaŭ 
liveri la starlampon al ilia loĝejo, 
ni urĝege aĉetu ĝin, kaj tuj 
ekveturu, ĉar jam vesperiĝas, 
kaj eĉ la vojoj glitas pro la frosto! 

Konversaciaj temoj 


III. Kie estas 
la lampo? 

Edzino, Aniko (A) kaj ŝia edzo, 

Bruno (B) babilas en la aŭtomobilo, 

dumvoje al siaj geamikoj. 

B - Mi ja avertis vin, ke ni devas urĝi, 
ĉar en mallumo estas pli malagrable 
stiri sur glita vojo! 

Kie estas ilia strato? En kiu strato ili 
loĝas? 

A - Strato Kolombo, ĉu ne jam la sekva? 

B - La dua strato post tiu vojkruciĝo. 
Nun lumas ruĝe la traflklampo, mi 
volas kontroli la enpakitan lampon 
sur la tegmento, ĉar laŭ mi ĝi iom 
moviĝas... Aniko... Strange... Mi 
veturos trans tiun straton, kaj mi 
haltos momenton, apud la vojo. 

A - ??? 

B - Ĝi ŝajnas iom... mola... 

A - Tiu ĉi estas la tapiŝo, kara! La 
helpanto de la magazeno metis ĝin 
sur la tegmenton de la aŭto, kaj vi 
alligis ĝin... Ĉu vi ne rememoras? 

B - Jes, jes... Sed... la lampo donacota, 
kie do estas? 

A - Ĉu ĝi eble defalis de sur la aŭto? Ni 
veturu reen rapide, por trovi ĝin! 

(La edzo dume turnas la aŭton reen.) 

A - Haltu! Jen ĝi antaŭ ni! ... Ne, tio 
estas nur fortranĉita branĉo de 
apuda arbo. Ni veturu plu laŭ tiu ĉi 
vojo, kaj ĉe la sekva angulo vi turnu 
la aŭton dekstren! 

B - Ni ne rimarkas ĝin, se ĝi kuŝas sub 
la neĝo! 

A - Se ĝi estus restinta sur la vojo, certe 
ĝi jam estus detruita de la aŭtoj! 



B - Aŭ iu trovinte ĝin, rapide prenus, 
kaj metus la lampon en sian aŭton! 

A - Eble, la enpakitan lampon ni lasis 
jam malantaŭ ni, ni kuris preter ĝi! 

B - Hm... Ni esperu, ke ni trovos ĝin! 
Eble inter la sekvaj du anguloj, sur la 
vojo... Mi veturos ĝis la magazeno, 
mi pensas, ke ĝi falis de sur la aŭto 
tuj post la magazeno. 

A - Nenie... nenie ĝi estas.... Kara, mi 
telefonvokos la giĉeton, kie ni aĉetis 
ĝin. Eble iu trovis la pakaĵon meze 
de la vojo, kaj reportis ĝin en la 
vendejon. 

A - Ha-lo? Bonan vesperon! Pardonu 
pro la demando, bonvolu diri, ĉu 
ne estis trovita pakaĵo kun tapiŝo? 
Jes, ni aĉetis ĝin, antaŭ .... du horoj. 
Ĉu vere? Plej koran dankon! Jes, ni 
estas reveturantaj, kaj mi montros 
la kvitancon! Ĝis baldaŭ! 

B - Kio estas? Kio okazis? Ĉu iu trovis 
ĝin? 

A - Premu la gaspedalon, kara! 

La lampo enpakita restis en la 
magazeno, ĉe la giĉeto! 

Konversaciaj temoj 


Taskoj 

I a) Faru demandojn “Kie estas la 
lampo”, kaj en la respondoj uzu “en, 
sur, inter, meze de, sub, tra, apud, 
post, antaŭ, malantaŭ...” Krom la 
lampo “serĉu” ankaŭ aliajn objektojn, 
(aŭto, magazeno, tapiŝo) aŭ eĉ 
personojn (amiko, edzino ktp). 

b) Faru demandojn “Kien vi metis / 
ĵetis / ŝovis la lampon / la kuirpoton”. 
En la respondoj uzu la prepoziciojn 
proponitajn ĉi-supre. Kompreneble, 
anstataŭ “lampo” vi povas interesiĝi 
pri kuirpoto, kurteno, kajero, 
frotgumo... ktp, kaj same vi povas uzi 
ankaŭ al verbojn: “ĵeti, ŝovi, kuŝigi” 
ktp. Tiu tasko bezonas vian atenton! 

c) Relegu la frazojn kun la verboj 
“bezonas” kaj “necesa”, kaj faru frazojn 
kun diversaj objektoj, aŭ la varoj de 

la legaĵo, ekzemple: Ĉu ili bezonas 
kuirpotojn? Ĉu kuirpotoj estas necesaj 
en la loĝejo? 

d) Trovu kaj relegu la frazojn kun 
participoj (-anta, -ata ktp), kaj 
transformu ilin sen uzo de participoj! 
(Ekzemple: Ili serĉis la enpakitan 
lampon. Ili serĉis la lampon, kiu estis 
enpakita.) 

II a) Legu laŭte la dialogojn, unu post 
la alia, kaj post la (dua) laŭtlegado, 
provu rakonti, pri kio ili temas! Vi 
povas plenumi tiun taskon ankaŭ kun 
via(j) partnero®, samklasano(j)! 

Se vi estas lerta, provu rakonti la 
enhavon en Esperanto! Se vi estas 
malcerta pri viaj kapabloj, rakontu 
unue en via gepatra lingvo, poste en 
Esperanto - sed ĉi-kaze NE traduku 
viajn frazojn! 


b) Legu laŭte al via® partnero® la 
dialogojn, unu post la alia, poste faru 
demandojn rilate la detalojn - prefere 
jam en Esperanto! (Vi povas antaŭ la 
legado skribi la demandojn.) 

III a) Skribu leteron al via esperantista 
amiko (en proksimume 12 - 17 linioj, 
kune kun alparolo kaj adiaŭo), en kiu 
rakontu, kio okazis al la paro de la 
supra dialogo, kvazaŭ vi estus unu 
el la rolantoj! Klopodu ne citi el la 
dialogoj, sed rakontu la epizodon per 
“propraj” vortoj! 

b) Kompilu dialogon, aŭ kun via(j) 
partnero(j) interbabilu (ĉirkaŭ 5 

- 5 frazojn), en kiu vi rolludas kiel 
aĉetant(in)o kaj vendist(in)o. 

c) Rakontu pri la bildoj: kio estas sur 
ili, kio tie okazas, uzante participon 
(-anta, -ata...)! 

d) Rakontu al via® partnero(j) vian 
travivaĵon, en 12 - 17 linioj, pri iu 
aĉeto, kiun vi trovas interesa aŭ/ 
kaj humura. Antaŭ ol komenci la 
rakontadon, dediĉu kelkajn minutojn 
por kunkolekti la pensojn, la necesajn 
vortojn! 

Vortklarigoj 

Decas: Esti konforma al la sociaj 
kutimoj, al la reguloj de bonedukiteco 
kaj moralo. 

Pato: Malprofunda senkovrila kaserolo 
kun longa tenilo, servanta por friti. 

Departemento: Ampleksa sekcio de 
ministrejo, de granda administrejo, 
aŭ de superbazaro. 

Frotgumo: Preparaĵo el kaŭĉuko, uzata 
por forigi strekojn de krajono, inko. 

LUME, la unua mirinda etaĝo 


El mia kolora vivo 

Verkinto kaj desegninto: Pavel Rak 
Se vi emas, kolorigu la bildetojn! 




MANJO IRIS 
AL LERNEJO, 
KAJ FORGESIS 
MIN HEJME! 


t)o saltu el la fenestro, 

eble vi ankoraŭ,-^ 

atingos ^ 

ŝin. 


DANKON, LA POTETO! 

(f/ 



Knabineto, ĉi tie estas ia 
farbokrajono, ĉu ĝi ne estas via? 


Dankon, avĉjo! Mi neniam plu 

forgesos ĝin 
hejme! 




























































■> LUME, la unua mirinda etaĝo m 



El mia kolora vivo 

Se vi emas, kolorigu la bildetojn! 



Paĝo 9: Kio okazis al la farbokrajoneto? Kion konsilis la poteto? Kiu trovis la 
farbokrajoneton? Kion li diris al Manjo? Kion respondis Manjo? Paĝo 10: Kiuj 
objektoj fanfaronis? Kolorigu ĉiujn bildetojn! 

Ekstere, la natur-rubriko 





La kolibro, la bela birdeto 


Kolibroj estas etaj birdoj longaj 
de 2 ĝis 35 cm. Ekzistas 340 
malsamaj specioj. Iliaj flugiloj 
estas longaj kaj ili svingiĝas tre 
rapide. La longeco de ilia beko 
dependas de la specioj: povas 
estis de 1,5 ĝis 10 cm. lliaj 
kruroj estas mallongaj. Iliaj 
piedoj ne ebligas paŝi surtere, 
nur sur etaj branĉoj. 

L a longeco de ilia beko dependas 
de la specioj: povas estis de 
1,5 ĝis 10 cm. lliaj kruroj estas 
mallongaj. Iliaj piedoj ne permesas 
paŝi surtere, nur sur etaj branĉoj. 

La koloro de iliaj plumoj povas esti 
bruna, verda, ruĝa, blua aŭ nigra, sed 
ili kutime estas multkoloraj. 

Ili vivas en Ameriko kaj ĉefe en la 
tropikaj regionoj. La plej eta kolibro, la 
kolibrino de Helena (estas ĝia nomo) 
pezas malpli ol 2 gramojn, estas 
malpli ol 2 cm longa kaj demetas la 
plej etajn ovojn de la mondo. La plej 
granda estas la giganta kolibro (ankaŭ 


estas ĝia nomo) kiu pezas 20 gramojn 
kaj estas 21 cm longa. 


Nutrado 

La kolibro estas florsukmanĝanto, 
ĉar ĝi manĝas 90 procentojn da 
florsuko, sed ĝi tamen manĝas 10 
procentojn da insektoj por havi 
proteinojn. Ĝi manĝas normale la 
duonon de sia pezo da sukero (en la 
florsuko) tage, kaj tio estas multe! 

La kolibro trinkas la florsukon el la 
floroj per sia beko, en kiu ĝia lango 
eniras kaj eliras de la floro prenante 
florsukon. 


Saluton, 
mi estas Samuel 
el Svislando. 

Mi kontribuas al 
Juna Amiko per la 
rubriko pri la 
naturo. Mi volonte 
ricevos viajn petojn 
aŭ komentojn 
al mia adreso: 
samuel@noos.ch 
Ĝis! 

Ekstere, la natur-rubriko 


Reproduktado 

Post la reproduktado la ino faras la 
neston sole kaj la malino foriras trovi 
alian inon. 

Normale du etaj ovoj estas demetitaj 
en nesto farita el branĉetoj, kaj ili 
estas kovataj proksimume 16 tagojn. 
Poste la idoj estas nutrataj per 
insektoj dum 10 tagoj. 

La korpo de tiuj birdoj funkcias tre 
rapide. Kolibro povas digesti muŝon 
en 10 minutoj. Iliaj flugiloj batas tre 
rapide, ilia koro povas bati ĝis 1260 
korbatoj minute (proksimume 21 
sekunde). 

La kolibroj povas bati per siaj flugiloj 
en ĉiuj direktoj por flugi malantaŭen, 
kaj ili povas ŝvebi, farante okojn per 



siaj flugiloj. Ili povas flugi proksimume 
30 km/h rapide. 

Samuel, Svislando 
www.noos.ch /samuel 
samuel&noos.ch 


Kial katoj, sed ne hundoj 
elegante trinkas? 


Se vi havas katon aŭ hundon, 
vi certe rimarkis, ke kato 
kapablas tre elegante trinki, 
dum hundo malsekigas ĉion 
ĉirkaŭ la trinkujo. - Kial? 


A mbaŭ, kiel ni, homoj, havas 
kompletajn vangojn, kiuj 
ebligas suĉi. Kiam kato trinkas, 
ĝi malrapide eligas la langon, tuŝas la 
surfacon de la akvo, kaj formas per sia 
lango “kulereton”. Tiel ĝi elprenas nur 
iom da akvo, levas la langon 
kaj englutas. 

Hundo metas la langon 
en la ujon, sed devas grande 
malfermi la buŝon (faŭkon), 
kaj elturniĝi por venigi 
akvon al la gorĝo. Tiel ĝi 
malsekigas la ĉirkaŭaĵon! 

Do, ne kulpigu ĝin, simple 
metu la ujon sur viŝilon por 
eviti malpurigon! 

Renee Triolle 



■> 12 /juna amiko 




















Kantu kun Juna Amiko 


La sorĉa kanto-mondo 

La rubrikon preparas: Malgosia Komarnicka, 

ul. Kiliriskiego 14/3, PL-59-300 Lubin, malgosia.junaamiko@gmail.com 



Kanto akompanas nin ĉie... 

Ni volonte aŭskultas ĝin, ĉar ĝi 
helpas vidi kaj krei alimaniere 
la mondon, ebligas revi aŭ 
transdoni niajn sentojn. 

^ i ankaŭ helpas akiri pli bonajn 
| _ rezultojn dum lernado, ĉar lernantoj 
ludante samtempe lernas, kreskigas 
sian emocian engaĝiĝon en la lerno-procezo. 
Sufiĉas nur ekkanti, kaj ili tuj rememoras 
kanto-vortojn. Tiumaniere la lernantoj 
plej bone kaj sugeste alproprigas al si la 
materialon de la leciono, ofte ne konsciante, 
ke ili ekzercas fremdan lingvon. La laboro 
kun kanto havigas ĝojon kaj kontenton al la 
lernantoj, do ni ne malhelpu ĉi agrablecon 
de kantado dum la Esperanto-lecionoj. 

Komencante la jaron 2015 mi prezentas 
tre faman infanan kanton Frat’ Jakobo. 

La fonto de la kanto ne estas definitive 
konata. Multaj opinias, ke ĝi estas origine 
franclingva. Ekzistas tamen hipotezoj, ke 
la kanto povas kunliĝi kun tiel nomata 
la Vojo de Sankta Jakobo al Santiago de 
Compostela, kaj do ĝi estus hispanlingva. 

Se inter la legantoj de JunaAmiko estas iu, 
kiu provus esplori la historion de la kanto, 
bonvolu skribi pri tio al mi. 

La kanto Frafjakobo estas 
konata en multaj lingvoj kaj 
ankaŭ ekster Eŭropo. 

Ni kantu ĝin tiel ofte kiel ni 
deziras... 

En Esperanto estas diversaj 
variantoj de la kanto. Jen 
ekzemplo de Esperanta versio el 
1929. Ne estas konata ĝia fonto 
kaj tradukisto. ĉi estis trovita 
sur kantofolio de Esperanto- 
Societo Zuriko. 


Frat’Jakobo, frat’ Jakobo, 

Ĉu en dorm’? Ĉu en dorm’? 

//; Iru sonorigu, iru sonorigu: // 

Tin, tin, tin. Tin, tin, tin. 

Jen du aliaj ekzemploj de Esperanta 
versio, trovitaj en pola vikipedio: 

Frato Jako, frato Jako, 

Levu vin, levu vin, 

II: Jen la sonorilo, jen la sonorilo ;// 

Tin, tin, tin, tin, tin, tin. 

Frat’ Johano, frat’ Johano 
levu vin, levu vin 
sonoriloj sonas, sonoriloj sonas 
bim bam bim, bim bam bim. 

Jen versio kantata de partoprenintoj de 
Svisa Feria Esperanta Renkontiĝo (SFERO) 
en la jaro 2010. 

Ĉu vi dormas? Ĉu vi dormas? 

Frafjakob’, frat’Jakob’1 

II: Sonas sonoriloj, sonas sonoriloj ;// 

Tin, tin, tin. Tin, tin, tin. 

Provu desegni, kiel aspektas laŭ vi frato 
Jakobo kaj sendu la desegnaĵojn al la adreso, 
kiun vi trovos supre. 

Legu kaj ĝuu 


Rubrikestro: Maigosia Komarnicka, 
ul. Kilinskiego 14/3, 
PL-59-300 Lubin, 
Pollando, 
rete: malgosia. 
iimaamiko@gmail.com 




Ekslibriso 

E kslibriso estas libro-etikedo. ĉi 

surhavas la nomon de la posedanto 
de la libro, iun lian/ŝian simbolon 
(profesion aŭ ŝatokupon). La nomo 
ekslibriso devenas de la latina ex libris, kiu 
signifas “el libroj ;; . La plej unuaj ekslibrisoj 
estis gluitaj al libroj. 

Originalajn ekslibrisojn plej ofte faras 
artistoj laŭ mendo. Ofte ekslibrisoj estas 
veraj artaĵoj, kaj tial multaj homoj kolektas 
ilin. Ekslibriskolektantoj havas naciajn 
kaj internacian asociojn. Bedaŭrinde dum 
mondmilitoj perdiĝis multaj Esperantaj 
materialoj, enhavantaj ekslibrisojn. 

Ekslibrisoj estas ofte multkoloraj, kaj ilia 
valoro dependas de personaj opinioj kaj 
ŝatoj. La plej valoraj estas tiuj malnovaj kaj 
tiuj, kiujn faris iu famulo. 

Ekslibrosoj estas presitaj, desegnitaj, 
kaligrafitaj sur papero aŭ alia materialo. 


La plej fruaj ekslibrisoj devenas el 
Aŭstrio kaj Germanio el la 15a jarcento. 
En Eŭropo ekslibrisoj fariĝis popularaj 
en la 19a jarcento. 

Uzadon de ekslibriso oni opinias kiel 
estimon kaj zorgon pri libroj. Ĝi ankaŭ 
iamaniere asekuras kontraŭ ilia ŝtelo, kaj 
ankaŭ montras altajn kulturajn bezonojn 
de la posedantoj. 

Klubo de 
bona libro 

L a Biblioteko de Juna Amiko por 
junuloj kaj infanoj kreskas dank’ 
al viaj proponoj. Bonvolu sendi 
viajn proponojn pri libroj, kiuj montras 
pozitivajn valorojn (ekzemple toleremon, 
amikecon, apogon al malpli fortaj homoj), 
helpas kompreni vin mem kaj aliajn, kaj 

ebligas adaptiĝi al nia iom malgaja realeco. 
La proponojn kun la titolo, aŭtoro kaj 
mallonga rekomendo sendu al la supra 
adreso, aldonante la noton: Biblioteko de 
Juna Amiko. 



Rekomendo 

Por la Biblioteko 
de Juna Amiko 
Bogdan Dembiec, 
la sekretario 
de Centro de 
Interkultura 
Edukado, Regiona 
Buroo en Vroclavo, 
rekomendas 
la romanon 
por gejunuloj 
Tra dezerto 
kaj praarbaro, 

skribitan de unu el la famaj polaj verkistoj 
Henryk Sienkiewicz (Esperante Henriko 
Ŝenkjeviĉ). 

ĉi estis unu el liaj plej ŝatataj libroj, 
legitaj dum siaj lernojaroj. Henryk 
Sienkiewicz estis nobelpremiito kaj la plej 
populara pola literaturisto, verkanta dum 
la periodo de ŝanĝo de la 19-a kaj 20-a 
jarcentoj. 

Tra dezerto kaj praarbaro estas bela 
rakonto kun priskriboj de aventuroj de 
junaj homoj, kiuj estis devigitaj vojaĝi, 
vivi kaj batali en belaj, sed ofte severaj 
kondiĉoj de la naturo en Afriko. 

La enhavo de la rakonto havas instruan 
kaj edukan valorojn, ĉar la leganto 
malkovras belan afrikan kontinenton el 
la 19-a jarcento pere de priskriboj de ĝiaj 
historio, kulturo, moroj de la loĝantoj. 
Specialan impreson kaŭzas tre belaj 
priskriboj de la afrika naturo. 

La tekston de la romano en Esperanton 
tradukis profesoro de la Universitato en 
Krakovo Mieczyslaw Sygnarski (Esperante 
Mjeĉislavo Signarski) - konata pola 
esperantisto. La Esperanta traduko estas 
tre bona, kaj post tralego de unu ĉapitro 


la leganto ĉiam avide atendas laŭvicajn 
eventojn de la romano en la sekva. 

Pro tio la tekston oni legas facile, kaj la 
romano estas rekomendinda precipe por 
junaj legantoj. 

La romano unue aperis seriforme 
en revuoj en 1910-1911, kaj nur poste 
libroforme ĝi estis eldonita en 1911 en 
Varsovio. Parto de manskribaĵo troviĝas 
en Vroclavo en biblioteko Ossolineum. 

La romano estis dufoje filmita, en 1973 
kaj en 2013. 

Proverboj 

Finante la rubrikon mi enmetas kelkajn 
proverbojn pri amiko el la Esperanta 
proverbaro de L. L. Zamenhof. 

Proverboj estas mallongaj kaj facilaj 
frazoj, dank ; al kiuj oni pli bone esprimas 
iajn ideojn, avertojn, admonojn aŭ 
instrukciojn. Ili estas gravaj en ĉiu lingvo, 
kaj tial por perfektigi konon de Esperanto 
necese estas ankaŭ lerni proverbojn. 


Al amiko nova ne fidu sen provo. 

Al glacio printempa kaj al amiko tro 
nova ne fidu. 

Amiko de amiko estas ankaŭ amiko. 
Amiko en ĝojo kaj malĝojo. 

Amiko fidela estas trezoro plej bela. 
Amikon karesu, sed kalkuli ne forgesu. 

Bona estas domo nova kaj amiko 
malnova. 


Pli bona amiko intima, ol parenco 
malproksima. 


Por amiko intima ne ekzistas vojo 
malproksima. 


Prunto amikon 
forpelas. 

Unu amiko 
malnova pli 
valoras oldu 
novaj. 

Ekkonu mian lan 
pere de ĝia legen 

Konkurso ne nur por junaj lega 


Ĉi-foje anstataŭ priskribon 
de lando laŭ ĝia legendo 
mi proponas tralegi gravan 
materialon de Saliko. Ŝi provas 
turni nian atenton al malfacila 
sorto de infanoj en diversaj 
anguloj de la mondo. 

Por la infanoj 
de la mondo 

S erĉu sur mapo Nordan Kabon kaj 
venu viziti ĝin kun mi. Ĝi estas la 
plej norda loko en Eŭropo. Tien ni 
povas veturi per aŭto, buso aŭ nia imago. 

Ni tie vidos sep grandajn diskojn, kiuj 
staras sur sia rando. Ili altas pli ol metron 
kaj duonon, kaj antaŭ ili staras statuo 
pri patrino kaj infano sur preskaŭ ebena 
roko. Nenie kreskas arbo, apenaŭ kreskas 
herbo. Blovas forta vento, kaj 307 metrojn 
pli malsupre ondas kaj ŝaŭmas la Arkta 
Maro. 


don 



La diskegoj kaj la statuo memorigas la 
vizitantojn pri la sorto kaj rajtoj de infanoj. 
La ideo venis de la norvega verkisto kaj 
muzikisto Simon Flem Devold. En 1988 li 
invitis sep infanojn al Norda Kabo. Jasmin 
venis de Tanzanio, Rafael de Brazilo, 

Ajumi de Japanio, Sithidei de Tajlando, 
Gloria de Italio, Anton de Rusio kaj Louisa 
de Usono. Ili havis siajn familiojn kun 
si. Dum unu semajno ili kunlaboris por 
fari la diskojn el argilo kaj por montri, 
ke infanoj povas interkompreniĝi kaj 
amuziĝi, kvankam ili parolas malsaman 
lingvon kaj havas malsamajn haŭtkoloron, 
religion kaj kulturan fonon. La diskojn oni 
poste muldis el bronzo kaj faris la randojn 
el granito. La norvega skulptistino Eva 

Rybakken aldonis la statuon Patrino kaj 
infano. 

Ekde 1999 en Norda Kabo ĉiujunie 
kunvenas 500 lernejanoj de la ĉirkaŭa 
komunumo Mageroya, por prezenti 
kulturan programon, kiam iu homo, 
projekto aŭ organizo ricevas la premion 
Children of the Earth (Infanoj de la 
mondo). En 2014 la premion ricevis du 
viroj, Alaa Alshaham el Ramallah kaj 
Paz Cohen el Jerusalemo. Ambaŭ forte 
laboras por interkomprenigi palestinajn 
kaj israelajn infanojn kaj gejunulojn, aŭ 
per muziko en koruso, aŭ en araba-juda 
lernejo. Antaŭ ili la premion ricevis 17 
virinoj, 4 viroj kaj 6 organizoj en diversaj 
landoj. La komuna celo de ĉiuj estas 
plibonigi la vivon de infanoj en mizeraj 
cirkonstancoj. Kelkajn infanojn vundis 
milito korpe aŭ mense, aŭ ili devis rifuĝi, 



aliaj perdis siajn gepatrojn kaj hejmon 
en tertremo, cunamo aŭ pro malsano. 
Kelkurbe junaj senhejmuloj devas loĝi 
surstrate, en slumoj aŭ eĉ en la kloakoj 
de la urbo. Multaj infanoj infektiĝis de HIV 
jam dum la naskiĝo. En kelkaj landoj oni 
tute neglektas infanojn mense aŭ korpe 
handikapitajn. La premiitoj elpensis sian 
manieron helpi la infanojn. 

La monumento Infanoj de la mondo 
staras sur sia roka ebenaĵo, por ke la 
sennombraj vizitantoj en Norda Kabo 
ekpensu pri la infana vivo. Saliko 



februaro 2015 /17 



























'-^ Amuza matematiko 

Malgosia Komarnicka 

Ekamu matematikon 



Legante nian rubrikon dum la tuta 
pasinta jaro vi jam konvinkiĝis, ke 
matematiko estas uzebla. 

i ja permesas kalkuli, ĝi instruas 
| logikan pensadon, kaj kreas nian 

imagon. Preskaŭ ĉiuj kampoj kunligas 
sin kun matematiko, kaj tial oni diras, ke 
matematiko estas la reĝino de la sciencoj. 
Laŭ Galileo Galiei “Matematiko estas la 
alfabeto, per kiu Dio skribis la mondon”. 

Bedaŭrinde sed konstante, plimulto 
de lernantoj ne ŝatas matematikon. Tion 
provas ŝanĝi Bardhyl Selimi, la sekretario 


de la Albana Esperanto-Instituto, la 
prezidanto de la albana ILEI-sekcio, eluzante 
sian pli ol 40-jaran sperton en instruado. 

Li skribis tre interesan libron Amuziĝu per 
matematiko. Laŭ ĝi mi provos proksimigi 
amuzan bildon de matematiko. Mi invitas 
ĉiujn tiujn, kiuj ŝatas kaj tiujn, kiuj ne 
ŝatas matematikon, ĉeesti en la lecionoj de 
matematiko kun Juna Amiko. 

Bonvolu tralegi la matematikajn taskojn 
kaj provu solvi ilin. Sekve komparu viajn 
solvojn kun la solvoj proponitajn de 
Bardhyl. Ne ĉagreniĝu, se la taskoj estas tro 
malfacilaj. 


<x>o<xx><xxx><x><xxxxxxxx><x><xx><><xx><><o><xxxx><><x>o<xx><x><x><x><xxxx><>o<xxxxxxx>^^ 


La unua tasko: Fiŝo 

Iu fiŝisto kaptis fiŝon, 
pro tio li ege feliĉis. 

Demandite kiom da 
kilogramoj pezas la fiŝo, 
li respondis: “La vosto 
pezas 1 kilogramon, la 
kapo pezas tiom, kiom la vosto mem, plus 
la duono de la korpo; la korpo pezas tiom, 
kiom la kapo kaj la vosto kune”. Diru al mi 
kiom da kilogramoj pezas la fiŝo? 





La dua tasko: 

Aŭtonumero 

La aŭtonumero kun 
kvar ciferoj plenumas 
ĉi ecojn: ĝi donas 
reston 1, kiam oni dividas ĝin per 2, 3, 
4, 5, 6, sed ĝi plene dividiĝas per 11. Kiu 
estas tiu aŭtonumero? 



La tria tasko: 
Patkukoj 

Tri turistoj mendis 
patkukojn. Atendante, 
ke la patkukoj pretiĝu, 



ili decidis ripozi 


en la ĉambro. Kiam la kelnero alportis 
la bakitajn patkukojn en la ĉambron, la 
turistoj ankoraŭ dormis. Tiam li lasis 
la patkukojn sur la tablo kaj foriris. 

Post kiam vekiĝis la unua turisto, ĉi tiu 
kalkulis, kiom da patkukoj estis, prenis 
la trionon de ili, manĝis kaj denove 
ekdormis. Iom poste, vekiĝis la dua, 
kiu agis sammaniere. Ankaŭ la tria agis 
sammaniere. La tria turisto lasis surtable 
8 patkukojn. Finfine vekiĝis definitive ĉiuj 
tri turistoj, kaj ili volis disdividi la reston 
de la patkukoj. Kiamaniere oni devus fari 
tion? 

La kvara tasko: 

Ebleco 

Iu kondamnito 
al morto ricevis la 
eblecon elekti unu el 
la verdiktoj, notitaj sur du paperpecoj. 

Sur la unua oni skribis la vorton “vivo”, 
dum sur la alia la vorton “morto”. Fakte la 
kondamnito komprenis, ke oni skribis sur 
ambaŭ paperpecojn nur la vorton “morto”. 
Kiamaniere li devas agi por tamen saviĝi? 

La solvoj estas sur la paĝo 35. 

Internacia jaro de lumo f <- 


Internacia Jaro de Lumo kaj 
Teknologioj Eluzantaj Lumon 


La jaron 2015 Unuiĝintaj Nacioj 
proklamis la “Internacia Jaro de 
Lumo kaj Teknologioj Eluzantaj 
Lumon” 

/v 

C u vi scias kial? Ĉu vi imagas vivon 
sen lumo ĝenerale? La lumo kiel 
fenomeno ligiĝas kun multaj 
kampoj de scio kaj tekniko, kaj precipe 
kun fiziko kaj astronomio. 

Elekto de ĉi tiu temo atentigas nin 
pri sciencoj rilatantaj al lumo. La lumo 
estas grava faktoro de nia ĉiutaga vivo. 
Ni eluzas ĝin ĉie, kaj ne temas nur pri 
suna lumo, sed ankaŭ pri lasera, kiu 
estas uzata inter alie en elektronika 
komunikado, esplorado kaj kuracado 
de vidkapablo, sed ankaŭ en vendejoj. 
Lumo estas fonto de nia vivo sur la 
Tero, sed ankaŭ ĝi kondukas nin al 
multaj grandiozaj eltrovaĵoj. Multaj el 
ĉi eltrovaĵoj en 2015 festas datrevenon, 
ekzemple: 


• 1015: priskribo de la optika 
fundamento de Ibn Al Haythema 

• 1815: prezentado de la teorio pri luma 
ondo de Augustin-Jean Fresnel 

• 1865: priskribo de la elektro-magnetaj 
ondoj de James Clerk Maxwell 

• 1915: priskribo de la teorio de 
relativeco de Albert Einstein 

• 1965: eluzado de la optika fibro por 
komunikado de Charles Kao. 

Ĉi tiun temon de la jaro 2015 proponis 
Meksiko kun helpo de Novzelando. Lumo 
donas nekutiman potencialon kaj eblecon 
de luma teknologio. Temas ankaŭ pri 
montrado de t.n. “nature malhela ĉielo” 
kiel homa heredaĵo, kiu estas malpurigata 
pro troa nenatura lumo. 

La revuo JunaAmiko instigas vin al 
diskuto pri la temo de la ekonomia 
mastrumado de energio kaj lumo. 
Prezentu tion, kion donas al ni ŝparado 
de la energio kaj utiligo de renovigaj 
fontoj. La celo de la diskuto estu ne nur 
kreiveco kaj scio, sed antaŭ ĉio maniero 
montri la rolon de lumo en 
la naturo, kaj protekti nian 
planedon kontraŭ negativaj 
efikoj de la homa agado. 

Ni provu samtempe atentigi 
homojn pri danĝero de 
malpurigado pere de lumo. 

Aktive aliĝu al la 
celebrado de Internacia 
Jaro de Lumo kaj 
Teknologioj Eluzantaj 
Lumon! 

Malgosia Komarnicka 

Unuiĝintaj Nacioj 
por Edukado, 
Scienco kaj Kulturo 

Internacia Jaro 
de Lumo 
2015 



Interesa libro 


1 —> <ĵg? 

Mireille Grosjean 

Malala 

“Mi, Malala, mi luktas por 
edukado kaj rezistas al 
talibanoj”. Jen titolo de la verko 
de Malala Yousafzai, vivrakonto 
de tiu 17-jara pakistana knabino, 
kiu estas jam en tiu juna aĝo 
Nobel-pacpremiito (2014). 

E 1 malriĉa familio ŝi trans- 
lokiĝis plurfoje dum sia 
infanaĝo. Kiam ŝi estis 8 
aŭ 9 jarojn aĝa, la familio akiris 
televidilon. Ŝi rakontas: 

“Mia plej ŝatata elsendo 
estis Shaka Laka Boom Boom, 
animacia filmo el Barato, kies 
heroo estis eta knabo kun 
antaŭnomo Sanju; li havis 
magian krajonon, per kiu 
ĉio, kion li desegnis, fariĝis reala. Se li 
desegnis legomon aŭ policiston, la legomo 
aŭ la policisto aperis magie. Se li hazarde 
desegnis serpenton, li povis forviŝi ĝin 
kaj la serpento malaperis. Li uzis sian 
krajonon por helpi al iuj homoj, li eĉ savis 
siajn gepatrojn de banditoj, kaj mi ardege 
deziris posedi tiun magian krajonon. 

Dumnokte mi preĝis: “Dio mia, donu al 
mi la krajonon de Sanju kaj mi diros tion al 
neniu. Simple metu ĝin en mian komodon. 
Mi uzos ĝin por feliĉigi homojn.” 

Apenaŭ mi finis mian preĝadon, mi iris 
konstati en mia tirkesto. Neniam mi trovis 
la krajonon. 

Mi sciis, kiun mi estus helpinta unue. 

Iom for en nia strato etendiĝis tereno, kiun 
homoj uzis por meti rubaĵojn. Ni ne havis 
iun kolektan sistemon en mia regiono 
Swat. Rapide la rubaĵdeponejo aspektis kiel 
monto. Mi ne ŝatis preterpasi tie, tiom forta 
estis la fetoro. Foje ni vidis nigrajn ratojn 
en bandoj, kaj korvoj ŝvebis super tiu loko. 


Iun tagon, kiam miaj fratoj estis for, 
mia patrino petis min iri tien por porti 
tien pomŝelojn kaj ovŝelojn. Mi faldigis 
mian nazon kaj komencis paŝi forpuŝante 
muŝojn kaj atentante pri la lokoj, kien 
mi metu aŭ ne metu miajn piedojn. En la 
momento, kiam miĵetis la rubaĵojn sur la 
putriĝantan amason, mi vidis ion moviĝi 
kaj mi surpriziĝis. 

Temis pri samaĝa knabino kiel mi. Ŝiaj 
haroj gluiĝis pro malpureco kaj ŝia haŭto 
estis komplete vundita. Tiel mi imagis 
Shashaka, per kiu oni minacis nin en la 
vilaĝo por devigi nin lavi nin. La knabino 

portis pezan sakon kaj preparis 
diversajn amasojn da rubaĵoj, 
unu kun ladaj skatoloj, unu 
kun botelofermiloj, unu alia 
por vitro, unu lasta por papero. 

Tute apude troviĝis knaboj, 
kiuj havis ŝnurojn kun mag- 
netoj; ili uzis tion por eltiri el 
la amaso metalerojn. Mi deziris 
paroli al ili, sed mi timis. 

En tiu posttagmezo, kiam 
mia patro revenis el la lernejo, mi parolis 
al li pri tiuj ŝtelantaj infanoj, kaj mi petegis 
lin, ke li venu kun mi al ili. Li provis paroli 
al ili, sed ili fuĝis. Ili iris al butiko por 
interŝanĝi siajn ŝtelitaĵojn kontraŭ kelkaj 
rupioj; la butikestro plu vendos tiajn aĵojn 
al entreprenoj kun profito. Mi rimarkis, ke 
la okuloj de mia patro pleniĝis per larmoj. 
“Paĉjo! Vi devas akcepti ilin senpage en via 
lernejo!” mi petegis. Li ekridis. Jam mia 
patrino kaj mi sukcesis konvinki lin lernigi 
plurajn knabinojn senpage.” 

Poste la patro klarigas al Malala, ke 
la familio de tiuj infanoj gajnas iom da 
mono per tiu rubaĵŝtelado. Konsekvence, 
se tiu kolektado ĉesus, la familioj estus 
ankoraŭ pli malriĉaj. Kio plej gravas? La 
patro provis kontakti homaman asocion 
por subteni la familiojn. Ĉu la infanoj povis 
iri al la lernejo? Ĉu la patro sukcesis trovi 
enspezojn por la familioj? En la libro ne 
legiĝas la fino de tiu renkontiĝo. 

Tradukis Mirejo (p. 104-106) 

Fabelo 



Luiza Carol 

Blanka el ŝaŭmo 

Vico de kameloj paŝas malrapide tra la dezerto. 
La sunsubiro proksimiĝas, homoj kaj bestoj jam 
malpaciencas atingi la ripozlokon, kiu videblas 
pli kaj pli proksime. Fin-fine ili atingas la oazon 
Blanka-el-Ŝaŭmo, kie tendaro atendas ilin apud 
fontano. Baldaŭ, en la malvarmeta vespero, ili 
ĉiuj manĝas ĉirkaŭ lignofajro. 



M alfrue, antaŭ enlitiĝo, oni trinkas 
bonodoran teon, dum la ĉiĉerono 
rakontas strangan legendon pri la 
nomo de la oazo. Kaj jen kion li rakontas: 

Antaŭ multaj jaroj, en malriĉa vilaĝo, vivis 
knabino, kiu ludis per ludiloj, samkiel ĉiuj 
aliaj infanoj. Ŝi nomiĝis Blanka. Foje Blanka 
trovis ĉe la rando de la arbaro etan vunditan 
cervidon. Ŝi prenis ĝin hejmen kaj flegis ĝin 
dum multaj semajnoj. Ŝi nomis ĝin Ŝaŭmo, 
ĉar ĝi havis brilblankajn hufetojn, kvazaŭ 
kovritajn per sapoŝaŭmo. Kiam la cervido tute 
resaniĝis, Blanka brakumis ĝin kaj lasis ĝin 
reiri en la arbaron. 

Kelkaj monatoj pasis. Iun someran vesperon, 
kiam Blanka estis ludanta sola kun la pupoj 
apud la domo, alvenis al ŝi orharara feino el 
la arbaro, rajdanta belegan junan cervon. Kaj 
Blanka ekkriis pro ĝojo, kiam ŝi rekonis la 
sapoŝaŭmajn hufojn de la cervo. “Ŝaŭmo!” - ŝi 
alvokis ĝin, dum la bela cervo proksimiĝis por 
kisi ŝiajn manojn. La feino de la arbaro dankis 
la knabinon pro tio, ke tiu flegis ŝian cervidon. 
Tiuokaze Blanka ricevis de la feino ludilon. 
“Kio estas tio?” - demandis la knabino. Sed la 
feino malaperis sur sia ŝaŭmhufa cervo. Nur 
poste oni klarigis al Blanka, ke la feina donaco 
estas... pianeto. 

Blanka neniam vidis aŭ aŭdis veran pianon en 
sia vilaĝo, ĉar la vilaĝanoj estis tre malriĉaj kaj 
la veraj pianoj estis ege multekostaj tiutempe. 

La ludilo aspektis kiel malpeza blanka 
skatolo, kun nur 19 klavetoj nigraj kaj blankaj. 
La blankaj estis brilŝaŭmaj. A1 Blanka ŝajnis, 


ke la ludil-piano kantas kaj parolas... Ŝi estis 
ravita, brakumadis ĝin kaj alparoladis ĝin. 

Ŝi nomis ĝin Ŝaŭmo, ĉar ĝi rememorigis al ŝi 
la belan cervidon. 

Blanka iom post iom kutimiĝis karesi la 
klavojn kaj eligi el la ludilo pli kaj pli agrablajn 
sonojn. Iom post iom evidentiĝis, ke Ŝaŭmo, la 
piano, estis sorĉita muzikilo. ĉi ne muzikumis 
sola, sed ĝi igis la fingrojn de Blanka ludi 
laŭ ĝia propra deziro. Aŭ eble Blanka igis la 
pianon deziri la saman muzikon, kiun ŝi mem 
deziris... Nu, Blanka neniam kapablis klarigi, 
kiamaniere Ŝaŭmo kaj ŝi ludis kune. Certas 
nur, ke Blanka ne kapablis ludi per alia piano 
kaj ankaŭ Ŝaŭmo eligis nur knarajn sonojn el 
sub la fingroj de aliuloj. 

Kelka tempo pasis kaj alia strangaĵo 
evidentiĝis: Blanka kaj Ŝaŭmo estis kreskantaj 
kune. Kiam la knabino jam fariĝis alta 
forta junulino, Ŝaŭmo fariĝis granda piano 
kun 91 klavoj. Kiam ĝi ne plu havis sufiĉan 
lokon en la dometo de Blanka, la vilaĝanoj 
decidis transloĝigi ilin ambaŭ en la plej belan 
konstruaĵon de la vilaĝo, kie oni organizis 
koncertojn kaj dancojn ĉiujn semajnfinojn. 
Blanka kaj Ŝaŭmo sentis sin tre bone tie. La tuta 
vilaĝo amis ilin kaj prifieris pri ili. Multaj homoj 
komencis viziti la vilaĝon nur por aŭskulti iliajn 
koncertojn dum la semajnfinoj. Ŝaŭmo neniam 
eliris el la konstruaĵo, sed Blanka ofte eliris por 
viziti sian familion, promeni sur stratoj, manĝi 
kaj babili kun geamikoj. 

Post kelka tempo Blanka fariĝis malgaja. 

Ŝi rakontadis al Ŝaŭmo pri teruraj malfeliĉoj, 

kiuj okazis en la vilaĝo. Nekonata malsano 
frapis multajn infanojn kaj plenkreskulojn. 

La homoj suferis pro ostaj doloroj kaj ne plu 
kapablis labori. Malriĉeco kreskis, malgajeco 
kreskis kaj la vilaĝanoj ne plu havis emon 
aŭskulti koncertojn, des malpli danci dum 
la semajnfinoj. Blanka estis daŭre forta kaj 
sana, sed la malfeliĉoj ĉirkaŭantaj ŝin igis 
ankaŭ ŝin malfeliĉa. Ŝi estus dezirinta helpi 
la malsanulojn, sed eĉ sin mem ŝi apenaŭ 
kapablis vivteni. Ŝiaj manoj, kutimiĝintaj ludi, 
apenaŭ kapablis kuiri, kaj eĉ la plej simplajn 
hejmlaborojn Blanka ne povis fari. 

Iun vesperon Blanka brakumis la pianon 
kaj ŝiaj larmoj fluis sur ĝiajn klavojn. “Mi volas 
aliajn fingrojn” - ŝi diris - “fingrojn, 
kiuj kapablu fari ion vere utilan... fingrojn, 
kiuj vere malpliigu la suferojn de la homoj...” 

Mi komprenas vin” - respondis Ŝaŭmo. 

“Mi promesas, ke vi havos tion, kion vi volas.” 

Blanka kaj Ŝaŭmo brakumis unu la alian 
tiuvespere. Blanka sentis siajn fingrojn 
enirantajn profunde en la klavojn, kiuj 
subite moliĝis... la tuta piano aliformiĝis en 
forglitantan ŝaŭmon... kaj matene la junulino 
vekiĝis sur la nuda planko. La piano malaperis. 
Sunaj radioj eniris tra la fenestro, prilumante 
la ungojn de Blanka, kiuj brilis kiel ŝaŭmo. 

Ekde tiu mateno Blanka ekkapablis kuiri, 
kudri, prizorgi ĝardenojn, purigi plankojn 
kaj fenestrojn... Ŝiaj fingroj subite lertiĝis, 
kvazaŭ la tutan vivon ili kutimis fari nur 
tiajn laborojn. Sed iom post iom evidentiĝis 
ankoraŭ unu mirindaĵo: Blanka ekkapablis 
kuraci malsanojn! Kiam ŝiaj fingroj karesis la 
fruntojn de beboj kaj infanoj, tiuj eksentis sin 
pli bone. Kiam ŝiaj manoj premis la manojn 
de geamikoj kaj genajbaroj, tiuj eksentis sin 
pli bone. Ŝiaj fingroj ŝajnis forviŝi dolorojn! 
Dum kelkaj monatoj ŝi tiom famiĝis pri tiu 
nova kapablo, ke eĉ homoj el aliaj vilaĝoj 
komencis veni al ŝi por kuracado. 

Tempo pasis. La plejmulto de la malsanuloj 
en la vilaĝo resaniĝis kaj denove laboris. 

Blanka edziniĝis, iĝis patrino, poste avino kaj 
poste praavino. La brilo de ŝiaj ungoj neniam 
estingiĝis, sed ŝiaj manoj maljuniĝis kaj 
malfortiĝis, perdante la kurackapablon. Venis 

tempo, kiam Blanka, restanta sola kaj forgesita, 
sentis la bezonon plori kaj ludi, sed larmoj ne 
eliris el ŝiaj sekaj okuloj, kaj ŝi malkapablis ludi 
per fremda piano. Unu nokton ŝi sonĝis pri la 
piano Ŝaŭmo. En la sonĝo la piano diris al ŝi: 
“Mi povas redoni al viaj fingroj la ludkapablon, 
kondiĉe ke vi aliformiĝu en ŝaŭmvirinon.” 

Kaj Blanka jesis. “Tiukaze venu al mi!” - diris 
Ŝaŭmo. “Sed kie mi serĉu vin?” - ŝi demandis. 
Tiam la piano klarigis al ŝi en la sonĝo, kien 
kaj kiel ŝi iru por renkonti ĝin. 

La sekvan tagon Blanka vekiĝis bonhumora 
kaj esperoplena. Ŝi eliris el la domo kaj 
ekvojaĝis per buso, poste per trajno, poste 
per ŝipo. Post multaj semajnoj ŝi elŝipiĝis 
en haveno de tre malproksima lando. Tie la 
homoj konis multajn muzikilojn, sed neniu 
ankoraŭ vidis aŭ aŭdis pianon iam ajn. Blanka 
atendis tie horojn, tagojn, semajnojn. Fin-fine 
alproksimiĝis al ŝi maljuna milda kamelo. 
Blanka tuj sciis, ke ĝuste ĝin ŝi atendis, ĉar 
ĝi havis ŝaŭmbrilajn ungegojn ĉe siaj piedoj. 

Ili daŭrigis la vojaĝon kune. Ili iris ĝis la 
rando de la urbo, kaj ekde tie ili vojaĝis tra la 
dezerto. Longe ili iris kune, dum varmaj tagoj 
kaj malvarmaj noktoj, ĝis ili atingis nekonatan 
oazon, kiu sur neniu mapo videblis ĝis tiam. 

Tie atendis Blanka ĉiuvespere la alvenon 
de la piano Ŝaŭmo. ĉi venis, kiam la plena 
luno leviĝis super la oazo. Ili brakumis unu 
la alian, dum stranga ĝoja-malĝoja muziko 
ŝprucis kiel freŝa ŝaŭma akvo el la fingroj de 
Blanka kaj la klavoj de Ŝaŭmo. Miksiĝis en 
tiun muzikon fingroj kaj klavoj, ĝis Blanka 
fariĝis ŝaŭmvirino, kaj Ŝaŭmo fariĝis blanka 
ŝtono. Kune, la duopo konsistigis blankŝtonan 
fontanon, kun susuranta akvo. 

Ekde tiam la kameloj ade alportas homojn 
al tiu ĉi oazo, por ke ili banu sin en la akvo 
de la fontano. La ŝaŭma akvo havas sanigajn 
efikojn. Onidire, dum noktoj kun plena 
luno, eblas aŭskulti la ŝaŭmvirinon ludantan 
pianon ene de la fontano. 

*** 

La ĉiĉerono finis sian rakonton. Silento regas 
apud la estingiĝanta lignofajro. Plena luno 
leviĝas super la oazo. Ĉies oreloj provas kapti 
la misteran susuron, alportatan de vento... 

Ĉi tiu fabelo aperis unuafoje ĉe Esperanta Retradio 

la 31-an de aŭgusto kaj la 2-an de septembro 2013. 

La Internacia Virina Tago 


Saluton, karaj legantoj! 

Vi ricevis tiun-ĉi numeron en 
marto. Ĉu vi scias, ke en tiu 
monato estas bonega festo - la 
Internacia Virina Tago? Homoj 
festas ĝin la 8-an de Marto. 

iroj kaj infanoj donacas al siaj 
amataj virinoj - patrinoj, filinoj, 
fratinoj, edzinoj, amikinoj - florojn, 
dolĉaĵojn kaj diversajn memoraĵojn, 
organizas por ili agrablajn surprizojn, 
invitas al kinejoj, restoracioj, promenadoj. 

Tamen la Internacia Virina Tago havas 
ankaŭ alian, pli seriozan kaj gravan 
signifon. Ĝi estis “lanĉita” kiel la tago de 
batalado por virinaj rajtoj. La historio de 
la Internacia Virina Tago komenciĝis en 
1908. En 1975 Organizaĵo de Unuiĝintaj 
Nacioj agnoskis tiun daton kiel la oficialan 
feston. 

En multaj landoj la Internacia Virina 
Tago estas amata kaj ĉiam atendata 



festo. Ofte, krom hejmaj solenaĵoj, homoj 
organizas diversajn gravajn aranĝojn. 
Hodiaŭ ni rakontos al vi, karaj legantoj, 
pri unu tia iniciato. ĉi naskiĝis en Japanio. 
Nia rubriko jam gastis en la Lando de la 
Leviĝanta Suno, kiel ankaŭ oni nomas tiun 
ĉi insularan ŝtaton. Ĉi-numere nia vojaĝo 
daŭras. 

En la urbo Hiroŝimo ĉiu-jare okazas 
internacia ekspozicio, dediĉita al la 
Internacia Virina Tago. ĉi prezentas 
mesaĝojn el diversaj landoj kaj kontinentoj 
pri komuna temo. Ĉiu-jare la temo estas 
varia, sed ĉiam grava por la tuta homaro. 
Tiuj-ĉi mesaĝoj estas prezentataj en 
diversaj publikaj lokoj en Hiroŝimo. 

La ekspozicio komenciĝas en la dua 
duono de februaro kaj daŭras ĝis la 8-a de 
marto - la Internacia Virina Tago. Dum la 
funkciado de la ekspozicio okazas ankaŭ 
diversaj aranĝoj: kunvenoj, prelegoj, 
diskutoj laŭ por Japanio kaj la tuta mondo 
aktualaj temoj, eĉ manifestacioj (certe, 
pacaj). 

La internacian ekspozicion organizas 
la Esperanto-Centro en Hiroŝimo. Ĝi 
eniras la Plenuman Komitaton de la 
Internacia Virina Tago. Tiu ĉi komitato 
estas reprezenta organo, kiu unuigas la 
municipon Hiroŝimo kaj 22 organizojn. 

Ili estas diversaj laŭ sia specialiĝo, sed 
ĉiuj - virinaj (kiel la Tago mem, ĉu?): Arko 
de Hiroŝimo, Konsilio Yui-porto, Kina 
karavano, Novjapana virina asocio, Ligo 
de vartistoj, Hiroŝima Esperanto-Centro, 
Ligo de medicinaj sindikatoj, Sindikato 
de emeritoj, Instruista laborsindikato, 
Ligo de solaj patrino kaj infano (urba), 
Laborsindikato de municipaj oficistoj, 
Laborsindikato de urbaj oficistoj, Ligo de 
patrinoj de la urbo, Ligo de lokaj virinaj 
asocioj de Hiroŝimo, Ligo de virinaj 
asocioj WENET, Ligo de komercistoj, 
Virina demokrata klubo YWCA, Centro 
de komuna partopreno de geviroj en la 
socio, Ligo de patrinoj de la gubernio, 
Sekcio de komuna partopreno de geviroj 
de municipo Hiroŝimo, Konsilio de Kino- 
rondoj de la urbo. Estas impona listo, ĉu? 
Tamen membrinoj de tiuj organizoj ne 
nur sukcese okupiĝas pri siaj fakaj aferoj, 
sed ankaŭ aktive agadas en sociaj kampoj. 
Ili organizas kunlaborojn por heredigo 
de la urbo kaj socio paca al sekvanta 
generacio, por egalrajtoj inter viroj kaj 
virinoj. 


La “historio” de la internacia ekspozicio, 
dediĉita al la Virina Tago, komenciĝis en 
2001. Tiam la Hiroŝima Esperanto-Centro 
iniciatis alvokon al la monda esperantistaro 
pri kontribuo al organizado de tiu 
internacia ekspozicio. La unua proponita 
temo estis “Por protekti la Japanan 
Kostitucion kaj Pacon kaj Homan Rajton 
en la 21-a jarcento”. Venis 30 mesaĝoj el 16 
landoj. Helpis 8 sociaj organizoj. 

Poste estis proponitaj jenaj temoj: 

2002: “Pacon al Afganio”; 35 mesaĝoj el 21 
landoj; 

2003: “Ek nun, la animon de Hiroŝimo 
al la mondo”, helpe de 10 sociaj organizoj; 
venis 79 mesaĝoj el 39 landoj; 

2005: “Hibakuŝoj, fine de la mondo”, 
helpe de 25 sociaj organizoj; venis 74 
mesaĝoj el 27 landoj; 

2006: “Virinoj kun Art. la 9a kaj Art. 24a 
de la Japana Konstitucio”; 133 mesaĝoj el 35 
landoj; 

2007: “A1 infanoj morgaŭon sen milito”; 
158 mesaĝoj el 50 landoj; 

2008: “Okinavo”, 147 mesaĝoj el 50 landoj; 

2009: “La vivo, la vivado kaj kulturo”; 271 
mesaĝoj el 71 landoj; 

2010: “Cele al Paco sen nukleaj armiloj”; 
346 mesaĝoj el 67 landoj; 

2011: “Paco kaj la vivo de virinoj”; 286 
mesaĝoj el 68 landoj; tiu-jare estis starigita 
speciala stando kun ekspozicio “Porpacaj 
movadoj alilandaj”. 

En 2012 estis proponita “dolora” 
temo por japanoj: “Ni bezonas nek 
nukleajn armilojn nek nukleajn 
centralojn. Ni bezonas pacan kaj 
puran mondon”. Venis 235 mesaĝoj 
el 65 landoj kaj teritorioj. 

En preskaŭ ĉiuj mesaĝoj estis 
sinceraj konsoloj kaj kuraĝigoj al 
japanoj vivi sen danĝero pro nuklea 
povo. Ja pasis nur unu jaro post la 
terura katastrofo en Fukuŝimo. 

La temo de la 2013-a jaro denove 
“revenis” al virina vivo: “Ni pripensu 
pri feliĉo de virinoj”; venis 223 
mesaĝoj el 57 landoj. Kaj en 2014 

- denove serioza kaj aktuala temo: “En 
kia situacio la infanoj en Fukuŝimo vivas 
post la katastrofo? Kian mondon ni lasos 
al niaj infanoj? ;; Pro tio skribis homoj en 
234 mesaĝoj el 61 landoj. Kaj tiuj mesaĝoj 
estis laŭte legitaj antaŭ la urbestro de 
Hiroŝimo. 

Impona statistiko, ĉu? Ni vidas, kiel 
jaron post jaro kreskas la kvanto de 
senditaj mesaĝoj. Plejparto de la mesaĝoj 
venis de privataj unuopuloj. Tamen estis 
ankaŭ kolektivaj leteroj. Ekzemple unu 
pola esperantistino peris mesaĝon de 
la virinoj de urba filio de Eŭropa Unio. 
Rumana samideanino prezentis la alvokon 
el Hiroŝimo en kunveno de socia grupo 
de 100 virinoj kaj sendis kolektivan 
respondon. Francaj esperantistoj peris 
mesaĝon nome de 53 membroj de sia 
korusa grupo kaj de Domo de Virinoj. 

Rusa samideano peris mesaĝon de 
kunveno de 24 sociaj organizoj en la 
regiono de Vladivostoko. Danke al 
tiu kunlaboro aperis novaj kontaktoj 
kaj iniciatoj. Ekzemple unu urba 
kultura asocio en Slovenio petis sendi 
dokumentojn pri Hiroŝimo por ekspozicii. 
Japanaj esperantistoj alvokis al Paca 
muzeo en Hiroŝimo kaj bezonataj 
materialoj estis senditaj. Tiel aperis similaj 
ekspozicioj ankaŭ en Svislando, 

Francio kaj Italio pere de lokaj 
esperantistoj. Do, Esperanto-ponto 
al paco, amikeco kaj interkulturo 
realiĝas, ĉu? 

En 2015 okazos du gravaj datoj 
por la tuta mondo: 70 jarojn post la 
fino de la Dua Mondmilito kaj post 
la unua en la historio atombombado 
kontraŭ homoj. Hiroŝimo kiel unu 
el la du japanaj urboj, spertintaj 
nuklebomdadon, kompreneble, 
ne povis ne tuŝi tiun seriozan kaj 
teruran eventon. La temo de la ĉi-jara 
ekspozicio, dediĉita al la Internacia 
Virina Tago, estas “En 70-a jaro post 
la atombombado pacon protektu 
ni mem, se ni ne agadas, nenio 


ŝanĝiĝos. ;; Ni ne dubas, ke venos ne malpli 
da mesaĝoj ol antaŭe, kaj kun intereso ni 
atendos vican raporton. 

La ĉefa “motoro ;; de tiu internacia kaj 
vere interkultura aranĝo estas aktivuloj, 
kaj fakte estroj de Hiroŝima Esperanto- 
Centro, la estimataj geedzoj Moritaka 
kaj Taeko OSIOKA . Ili ĉiujare dissendas 
la alvokon tra la tuta mondo, kaj poste 
tradukas ĉiujn ricevitajn mesaĝojn en 
japanan lingvon. Post fino de la ekspozicio 
ili faras raporton pri ĝi, kaj sendas ĝin kun 
danko al ĉiuj aŭtoroj de la ricevitaj leteroj. 
Grandega laboro, ĉu? Jen kion ili skribis 
en unu el siaj raportoj: “Ĉiujare ricevante, 
legante kaj tradukante mesaĝojn el la 
tuta mondo, ni certe havas internacian 
solidarecon de esperantistoj kaj imagas 
geamikojn malantaŭ la mesaĝoj per laboro 
por Internacia Virina Tago ;; . 

Do, ni esprimu al la gesinjoroj OSIOKA 
nian grandan estimon kaj deziru al ili 
sanon, bonfarton kaj fortojn por ilia 
nobla laboro! Kaj denove ni danku nian 
internacian lingvon Esperanto, kiu kiel 
granda kaj fidela ponto unuigas homojn 
en iliaj problemoj kaj bezonoj! 

Nia rubriko esprimas koran dankon al 
sinjorino OSIOKA Taeko pro la disponigitaj 
materialoj. 

LUDE, la unika dua etaĝo 


Kiom malproksimas la Luno?... gjĵ " 

La rubrikon prizorgas: Monika Molnar 


Ekde la forvojaĝo de la Ulidoj 
silentego regas en ilia granda 
domego. Ĉu plu neniu loĝas tie? Ĉu 
ĉiuj forflugis sur la Lunon? Ho, ne! 
Restis en la granda domego la geavoj 
Avo Maljunulo kaj Avino Maljunulino 
kun la hundino Fidelulino. 

ial regas tamen la silento? Ĉar la 
geavoj ne kuradas, ne kriadas, ne 
bruadas. Kaj la hundo? Fakte, kial 
Fidelulino ne forvojaĝis kun Fidelulo? Estas 
simple: ŝi ne povis entrepreni tiom longan 
vojaĝon, ŝi ja atendis bebojn. Ŝi atendis 
hundidojn. Sed multe da tempo pasis jam 
ekde la forveturo kaj intertempe la hundidoj 
naskiĝis. 

Fidelulino ekhavis kvar belajn hundidojn. 
Ŝi ĝojis pro la belaj beboj kaj samtempe 
tristis, ĉar Fidelulo kaj la Ulidoj ne povis 
vidi ilin. Ankaŭ la geavoj vidis la tristecon 
de la hundino, do ili komencis pripensi, 
kiel havi solvon al tiu ĉi situacio. Post longa 
cerbumado, ili ekhavis bonan ideon. Ili 


skribis leteron al la Asocio de 
Astronaŭtoj, por ke ili kontaktu la 
Ulidojn, kiuj ne volis reveni post 
siaj ferioj sur la Luno. 

Problemeto estis nur tio, ke la 
geavoj estis jam maljunaj, kaj tro 
lacigis ilin skribi longan leteron. 

Do, ili skribu mallongan leteron. 

Sed kiel povus mallonga letero klarigi la 
belan novaĵon pri la hundidoj kaj la situacion 
de Fidelulino? Kiel ili diru al la Ulidoj, ke 
ili mankas ankaŭ al la hundoj kaj ankaŭ al 
la geavoj? Kiel komprenigi al ili, ke la Tero 
estas bela kaj oni ne bezonas serĉi la feliĉon 
tiom malproksime, kiom malproksimas la 
Luno? Ili jam komencis senesperiĝi, kiam 
11-jara knabino, Sydney Bracher [prononcu: 
'sidni braŝer ; J venis helpi ilin. Ŝi rakontis 
belan historion pri la hundidoj kun ĉarmaj 
desegnaĵoj, kaj donacis tiun libreton al la 
geavoj. Jes! Tiel sufiĉis malgranda akompana 
letero apud la historio, kaj la dika koverto 
povis ekvojaĝi al niaj aventuremaj amiketoj. 
Ĉu ankaŭ vi ŝatus ekkoni la historion de 
Sydney? Jen ĝi. Bonan legadon al vi! 





Sydney Bracher: 
Pistako, 
la hundido 



Estis foje kvar belaj, 
malgrandaj hundidoj. Ĉiuj 
hundidoj havis etan denaskan 
makulon sur si, krom unu... 


La kvar hundidoj nomiĝis: 
Sebastiano, Pistako, Lek- 
bombono kaj Roza. Kiu ne havas 
sian denaskan makuleton? 

LUDE, la unika dua etaĝo 



Estis Pistako la 
senmakuleta hundido. 

Li diris: - Mi bezonas koni 
mian denaskan makulon. 
Li demandis la hamstron, 
sed la hamstro diris: 

- Mi ne scias. Demandu la 
papagon! 



- Patrino! Patrino!- Jes, 
Pistako. Kion vi volas? 

- Patrino, ĉu vi povas 
diri al mi, kiu estas mia 
denaska makulo? - Ho, 
vi devas iom atendi por 
povi vidi ĝin. Ĉu vi volas 
manĝi iomete? - Ne, 
dankon! 



<- 



Pistako iris demandi 
la papagon. La papago 
diris al li: - Vi devas 
atendi pacience! - Sed mi 
ne povas atendi! - diris 
Pistako. - Do, tiam iru 
demandi la testudojn! 

- diris la papago. 



Pistako estis trista. 

Li eĉ ploretis iomete 
antaŭ la endormiĝo. 
Sed la sekvan tagon, 
kiam li rigardis sin en la 
spegulo... 

- Ho, jen mia bela 
denaska makuleto! Nun 
ankaŭ mi havas ĝin! 


Pistako iris demandi 
la testudojn. La testudoj 
manĝante diris: - Mmmm... 
demmmmandu vian mmmm 
patrinon mmm, ŝi scios 
mmmm... 

- Bone! Dankon! - diris 
Pistako kaj iris al la patrino. 


Jen la historio 
de Pistako, kiu 
akompanis la leteron 
de la geavoj. Kion vi 
pensas? Ĉu la Ulidoj 
komprenos ĝin kaj 
revenos hejmen, aŭ 
ĉu ili vere decidas 
resti sur la Luno? 
Espereble ni ekvidos 
ilian respondon en la 
sekva numero. 

Ĝis tiam ĉion bonan 
al vi, Junaj Amikoj, 
kaj se vi havas 
hundon, zorgu bone 
pri ĝi! 

Otokar Batliĉka 

Sur la ondo 
57 metroj 

La ŝipa sonorilo de la 
ŝarĝo-ŝipo Colon bat- 
anoncis noktomezon. 

Sur la ferdeko aŭdiĝas 
paŝoj de maristoj. Jen 
ŝanĝo de la gardistaro. La 
ŝipajn oficirojn, rudriston 
kaj radio-telegrafiston, 
anstataŭas novaj viroj. 

L a ŝipo moviĝas malrapide - Ĝi troviĝas 
en danĝera zono. Estas milito! La maro 
estas plena je danĝeraj minoj. Ĉiuj sur 
Colon scias, ke oni trapasas militan zonon je 
propra risko kaj malgraŭ urĝa averto. 

La pordo de radiotelegrafia kajuto, kiu 
troviĝas sur la plej alta loko de la ferdeko, 
malfermiĝas, kaj eniras juna viro. 

“Do ; rapidu en la liton, Sonny! Ĉu io nova? 
Ĉu jam vokis Ben de la ŝipo Magdalena?” 

La demandita lace leviĝas de la aparatoj. 
“Ankoraŭ ne, sed ĉio estas preparita sur la 
ondo 57 metroj. Kaj nun bonvolu transpreni 
deĵoron, mi iras dormi! Bonan nokton.” 

La radio-telegrafisto Sam Petkins restas 
sola en la kajuto. 

Komforte li sidiĝas al la aparataro, 
bruligas sian pipon, kaj per la maldekstra 
mano li funkciigas la ricevilon. Tida - 
tatadi - titadada - fajfas en la silento la 
morsaj signoj. Li atenteme aŭskultas: nenio 
eksterordinara. En la ĉirkaŭo de almenaŭ 
kvarcent kilometroj troviĝas neniu alia ŝipo. 
Poste li prenas la mikrofonon kaj turnas la 
ŝaltilon. La radio-dissendilo estas enŝaltita. 

“Hola, hola, ĉi tie la ŝipo Colon sur la ondo 
57 metroj”, klinas sin Sam al la mikrofono, 
“mi vokas la vaporŝipon Magdalena, hola! Ĉu 
vi aŭdas min? Parolu - mi ŝaltas al ricevo!” 


Certa ektuŝo, la dissendilo mutiĝas, kaj 
la ricevilo ekfunkcias. E1 la laŭt-parolilo 
unue aŭdiĝas fajfado, poste grumblado. Sam 
agordas la sonon. 

“Hola Colon! Ĉi tie estas Magdalena, ĉe 
la aparato Ben Funk. Ĉu vi bone dormis, 
Sam? Kia estas la vetero ĉe vi? 

Ĉi tie ĝi taŭgas nenion. La tutan 
tagon pluvas. Kiam ni estis antaŭ 
unu semajno en haveno, estis pli 
bone, ĉu ne? Mi ŝaltas al ricevo!” 

Sam ridetas kaj ekfunkciigas la 
dissendilon de Colon. 

“Hola, hola, Magdalena - Ĉi 
tie Colon. ĵus mi kalkulis, kiom 
malproksime ni hodiaŭ estas 
unu de la alia. Okcent kvardek 
kilometrojn! Do, ĉu ni finludos 
nian partion? Hodiaŭ mi komencas. Atentu! 
Mia movo estas: ĉevalo de e3 al d5. Estas 
precize la l:15-a horo. Je la l:30-a voku min, 
kaj anoncu vian movon. Ĉu vi komprenis?” 

Tiel la du amikoj, kiuj komune trapasis 
kurson pri marista telegrafio, kaj nun servas 
sur ŝipoj de sama kompanio, forpelas la 
enuon dum la nokta deĵoro. 

Dum tra la spaco ĉiun kvaronhoron flugas 
nova ŝak-movo, kaj Magdalena moviĝas 
rapide kaj sekure tra Atlantiko, Colon 
antaŭiĝas nur malrapide tra milita zono. 

Tri viroj ĉe la pruo atente observas la mar- 
surfacon. 

“Hola, hola - Magdalena! Ĉi tie Colon! Mia 
movo estas a4 - ankoraŭ tri movoj, karulo, 
kaj vi estos venkita!” 

“Hola Colon - mi vetas je botelo de oranĝa 
suko, ke post tri movoj ne estos fino! Sam, 
hola Sam - ĉu vi veturas tra blokado? Mi 
komutas!” 

“Ĉi tie Colon - vi divenis bone, Ben! La 
observistoj atente rigardas ĉien, sed nen...” 

La radio-telegrafisto de Magdalena streĉe 
aŭskultas... kio estas tio? En la laŭt-parolilo 
aŭdiĝas obtuza frapo - la voĉo de Sam 
eksilentiĝis! Dum la sekva sekundo mutiĝis 
ankaŭ la sendilo de Colon. Ben rapide 
enŝaltas sian aparaton, dum lia dekstra 

mano premas la butonon de la alarma 
sonorilo. Tuj sekve kuras en lian kajuton 
kelkaj oficiroj kaj poste ankaŭ la kapitano. 

Kio okazis? 

- 2 - 

"Mi parolis kun Colon, subite frapo kaj ... 
Silento! Atentu!” Ben klinas sian kapon al la 
laŭtparolilo. 

“Hola, hola, ĉu Magdalena? Ĉi tie Colon, 
ĉu vi aŭdas min, Ben? Ni estis interrompitaj. 
Bonvolu noti en vian ŝipan taglibron: La 
12-an de decembro je la 4:07-a horo, Colon 
vetur-puŝis minon! Ĉu vi aŭdis la eksplodon? 
En la maldekstra flanko ni havas truon, tra 
kiu povus trairi elefanto! Mi elsendis SOS, 
sed tio ne havas sencon. La plej proksima 
ŝipo troviĝas 396 kilometrojn malproksime. 
Sed vi pri tio ne zorgu, Ben, vi estas tro 
malproksime por veni kun via malnova 
ŝipaĉo por helpi al ni. Ni fin-ludu la partion! 
Mia movo estas ĉevalo al b7 - kaj per la 
venonta movo mi promesas al vi maton! Do, 
Magdalena, la tru-hava Colon komutas al 
ricevo!” 

La viroj kunvenintaj en la kajuto de 
Magdalena sen spiro aŭskultis la informon 
de Colon. Tuj post kiam Sam finis, Ben 
enŝaltis sian stacion. 

“Hola Colon! Ĉi tie Magdalena. Parolu 
serioze! Ĉu vere ekzistas danĝero? Estas ĉe 
mi la kapitano kaj oficiroj. Kion ni povas 
fari por vi? Rapide respondu! Mi komutas al 
ricevo.” 

Voĉo el malproksime respondas: “Ĉu 
Magdalena? Ĉi tie ankoraŭ Colon, sed nia 
ĉefo jam povas forstreki nian ŝipon el la listo 
de nia kompanio. Kial vi volas, ke mi parolu 
serioze? La akvo jam atingis la ferdekon. Nia 
kapitano kuras sur la ŝipo kaj pelas la virojn 
en la savo-boatojn! Vi havas feliĉon! Ĉi tiun 
partion vi malgajnis, amiko, sed la botelon 
de oranĝa suko vi devos trinki sola. Diru 
vian movon, kaj se mi rajtas konsili, rapidu! 
ĵus la pruo de Colon enprofundiĝas en la 
maron! Rapidu, mi komutas!” 


Ben emocie parolas en la mikrofonon: 

“Pro Dio, amiko, je kio vi ankoraŭ atendas? 

Tuj iru en la sav-boaton! Tio estas ordono de 
nia kapitano! Jen mia movo e3 al d4. Sed nun 
pensu pri vi kaj ne pri ŝako! Ĉu vi aŭdas? Mi 
komutas!” 

“Hola, Colon! Ben, diru al via ĉefo, ke li 
ne rajtas ion ajn ordoni al mi! Mia kapitano 
ankoraŭ staras en la komandejo kaj mi ne pli 
frue iros de ĉi tie, ĝis li tion ordonos! Pri tio 
ekzistas instrukcioj, ĉu? Kaj nun aŭskultu, 
Ben, mia movo estas h6 kaj tio signifas - 
mato! Vi estas venkita, Ben, kaj mi ankaŭ... 
la akvo jam eniras mian kajuton... transdonu 
saluton al mia fratino Betty. La akvo atingas 
mian tablon... atendu, mi grimpos sur la 
tablon. Ben, estas fino... Ben, adiaŭ amiko...” 

Silento, frosta silento. Nur ankoraŭ mallaŭta 
muĝado en la parolilo kaj poste jam nenio... 
Ben leviĝas, staras atente kaj per kunpremita 
gorĝo pene parolas en la mikrofonon: 

“Ĉi tie Magdalena - mi vokas Colon-on! 
Adiaŭ, amiko Sam!” 

La ĉeestantaj oficiroj kun tremantaj fingroj 
ĉe la ĉapo-bekoj honoras tiun, kiu en la 
maro finludis sian lastan partion. La ondoj 
elsenditaj de Magdalena traflugis per lum- 
rapideco la lokon, kie antaŭ kelkaj sekundoj 
alfundiĝis la ŝipo Colon... 

Tradukis kaj adaptis por JunaAmiko 
Dieter Berndt 

Klarigoj 

agordi - alĝustigi; blokado - granda baro; emocio 

- kor-tuŝo; ferdeko - planko de ŝipo; frakasi - 
perforte disrompi; komuti - direkti elektran 
energion; kajuto - ĉambreto; mino - eksploda 
kesto; mato - venka fino en ŝak-ludo; morsa - en 
telegrafio uzata alfabeto el punktoj kaj streketoj; 
muĝi - aŭdigi longan, malklaran sonon; obtuza 

- malklara; pruo - la plej antaŭa parto de ŝipo; 
rudristo - homo, kiu direktas, ŝoforas ŝipon; 

SOS - internacia signo por alvoki helpon. 


Dieter Berndt, longjara kunlaboranto de 
Juna Amiko, mortis la 24-an de decembro 
2014. Honoron al lia memoro! Vidu 
http://eo.wikipedia.org/wiki/Dieter_Berndt 

Luiza Carol 


Bonvenon 
en nia mondo 

Primovada legolibro en la 
Internacia Lingvo Esperanto. 
Bent Jensenius. KAVA-PECH. 
Dobrichovice, 2014 (2-a eld). 
128 paĝoj. 

n Francio estas 
kastelo, kultur- 
domo de Esperanto, 
fondita en 1951. Oni tie 
povas dormi kaj mangi, 
partopreni en kursoj 
kaj kongresoj kaj spekti 
koncertojn kaj teatraĵojn 
ktp. Ĉirkaŭ la kastelo estas 
18-hektara parko. 

Ĉu vi ŝatas la komencon 
de la libro? Ne temas pri 
fabelo, sed pri aktualaj 
informoj, ĉerpitaj el la 
unua leciono de “Baza 
primovada lernolibro”, kiel 
la aŭtoro mem subtitolas 
sian verkon. 

Ĉu vi deziras ekkoni aliajn detalojn pri 
la kastelo Grezijono? La koncerna leciono 
donas al vi ne nur plurajn informojn pri 
la esperantistaj agadoj en tiu kastelo, 
sed ankaŭ retadreson, kie vi povos trovi 
ĝisdatigitajn anoncojn pri la eventoj 
okazontaj tie. 

El aliaj lecionoj oni povas ekscii pri 
Internaciaj Fervojistaj Ski-semajnoj, pri 
la eblecoj amikiĝi per korespondado, 
pri la ebleco gasti ĉe esperantistoj kaj 
gastigi esperantistojn pere de Pasporta 
Servo, pri la brazila gast-lernejo Bona 
Espero, pri BEMI (Biciklista Esperanto- 


Movado Internacia), pri esperantistaj 
vojaĝoj per boato... - kaj pri multaj aliaj 
sociaj agadoj. Entute vi trovos en la libro 
27 lecionojn pri diversaj aspektoj de la 
movado, kaj ĉiun lecionon akompanas 
mallonga dialogo pri la koncerna temo, 
fotoj pri la eventoj priskribitaj en la teksto 
kaj demandaro helpanta memori la ĵus 
akiritajn informojn. 

Mi prezentos al vi fragmenton el unu 
el la dialogoj, kiu ŝajnas natura simpla 
babilado inter biciklistoj. En la komenco, 
Biciklisto 1 babilas kun Biciklisto 2, ĝis 
alvenas subite Biciklisto 3 kaj jen kiel 
aspektas nun la konversacio de la triopo: 

B3 - aaaaaaaaaaaaaaaaaa! 
Atentu! Vi preskaŭ karam- 
bolis kun mi! 

B1 - Pardonon, mi ne 
rimarkis vin, ĉar ni 
interparolis. 

B2 - Kial vi ne uzis vian 
sonorilon? 

B3 - ĉi ne funkcias. Hieraŭ 
alia persono karambolis kun 
mi. 

B2 - Mi vidas. Ankaŭ via 
lumilo estas rompita. 

B1 (ŝerce) - Ĉu vi havas 
bonan asekuron? 

B3 - Ne gravas. Estas nur bagatelaĵoj. 

Jen kiel aspektas la serio de demandoj 
rilate la lecionon “Travivaĵo sur du radoj”: 

1. Kio estas BEMEkaravano? 

2. En kiuj kontinentoj okazas ĉi tiuj 
karavanoj? 

3. Kiom da biciklistoj partoprenis en la 
plej granda karavano? 

4. Kie ĝi okazis? 

5. Kiom kostas partopreno en la karavano? 

6. Ĉu la biciklistoj en BEMEkaravano nur 
biciklas? 

7. Ĉu estas postulo, ke oni devas paroli 
Esperanton por partopreni? 



Bonvenon 

en nia mondo 

8. Ĉu oni devas partopreni dum la tuta 
vojaĝo? 

9. Ĉu vi ŝatus partopreni en BEMI- 
karavano? 

Kompreneble, kiu legis la koncernan 
lecionon, tiu kapablas respondi al ĉiuj ĉi- 
supraj demandoj kaj ankaŭ al multaj aliaj 
rilate al esperantistaj biciklo-karavanoj. 

En ĉiu leciono vi povos trovi kelkajn 
kromajn inform-materialojn: tabelojn, 
listojn ktp. A1 mi persone la plej amuza 
kroma materialo ŝajnas la listo, kiu 
titoliĝas “Kelkaj komentoj el anoncoj de 
Pasporta Servo”. Jen mi ĉerpas por vi nur 
kelkajn: 

- Biciklistoj kaj bierŝatantoj aparte 
bonvenaj. 

- Paciencu pri mia Esperanto, mi estas 
komencanto. 

- Sen antaŭa anonco proprariske. 

- Venu sen hundo, mi havas katojn. 

- Kunloĝas kato, patrino kaj malpura 
hundo (ne esperantistoj) 

- Krokodiloj ankaŭ bonvenas, mi ŝatas ĉiujn 
lingvojn. 

La fina agrabla surprizo de la libro estas 
la aldonaĵo, kiu proponas 14 rolludojn. 

Tiuj estas konversacioj, organizitaj laŭ 
diversaj temoj de la lecionoj. Ili celas 
plibonigi vian parolkapablon kaj ankaŭ 
helpi vin memori la informojn pri la 
movado, akiritajn pere de tiu ĉi libro. 


Luiza Carol 

Ilustrita 

frazeologio 

Sabine Fiedler, Pavel Rak. 
Lingvistiko. KAVA-PECH. 
Dobrichovice, 2009 (2-a eld). 
136 paĝoj. 

/v 

u vi konas en via denaska lingvo 
amuzajn esprimojn? Mi aludas 
al proverboj kaj ankaŭ al aliaj 
kutimaj, bone konataj vortkombinoj, kiuj 
signifas iom pli ol la laŭvortaj sencoj. Vi ja 
konas tiajn esprimojn, ĉu ne? 

Mi donos al vi ekzemplojn pri fiksaj 
vortkombinoj en Esperanto, elektante 
ilin el tiu ĉi libro. La aŭtorino nomas tiajn 
esprimojn “frazeologiaĵoj”. Ŝi prezentas 
ilin kune kun ege amuzaj karikaturoj, kiuj 
helpas diveni, pri kio temas, en la kazo ke 
oni ne komprenas tuj. 

Jen unu memorinda ekzemplo: “Kapti 
iun ĉe la freŝa faro” kun la varianto “Kapti 
iun ĉe la freŝa kulpo”. 



Ĉu vi povas kompreni tiun esprimon? 
Bonvolu rigardi la bildon akompanantan 
ĝin. Kion vi opinias: ĉu la virino kontentas 
pri tio, kion ŝi ĝuste vidas? Ĉu la knabo 

povus nei, ke li ŝtelis dolĉaĵon el la poto? 
Kial li ne povus diri, ke alia persono 
estas la ŝtelisto? (Provu respondi al tiu ĉi 
demando, uzante unu el la variantoj de la 
supra esprimo.) 

Jen por vi alia ekzemplo: “Serĉi kudrilon 
en fojnostako ,; kun la varianto “Serĉi 
pinglon en fojnostako”. 




Ĉu vi komprenas pri kio temas? Kion 
vi opinias pri la serĉanta viro: ĉu li 
trovos la kudrilon en la fojnostako? Kaj 
kion pri la knabo? Ĉu tiu ja scias, kie la 
kudrilo troviĝas? En la kazo ke la kudrilo 
ja troviĝintus en la fojnostako, ĉu estus 
facile por la viro trovi ĝin? Ĉu indas 
perdi tempon por serĉi tiom etan aĵon 
en granda fojnostako? Bonvolu imagi 
alian vivcirkonstancon, kiam iu provus 
serĉi ion en loko, kie la ŝanco trovi ĝin 
estas ege malgranda. Anstataŭ diri al tiu 
persono “Ne indas serĉi en 
tiu loko”, vi povas esprimi 
vin tiele: “Vi serĉas 
kudrilon en fojnostako...” 

Tia esprimo estus multe 
pli bela, ĉu ne? 

Se vi legos atente, vi 
trovos ne nur materialojn 
por plibeligi vian konver- 
sacion, sed ankaŭ saĝajn 
konsilojn pri la vivo. Jen 
unu el miaj preferataj 
esprimoj: “Sidi en la sama 
ŝipo” (varianto: “Esti en la 
sama ŝipo”.)* 


En la vivo ofte okazas, ke aro da homoj 
laboras teame aŭ troviĝas en la sama 
situacio, kaj tial dependas unu de la aliaj 
samkiel maristoj en la sama ŝipo. Mi 
supozas, ke jam okazis al vi partopreni 
sportludojn en teamo aŭ prepari lernejajn 
taskojn en grupo, do vi bone komprenas, 
kial en tiaj cirkonstancoj indas kunlabori 
kiel eble plej efike kun la kolegoj. Estonte, 
kiam vi rimarkos, ke en via grupo mankas 
unueco de agado, eble vi rememoros 
la amuzan karikaturon pri la knaboj 
remantaj al kontraŭaj direktoj en la sama 
boato... - kiu rompiĝas! Kaj tiam, indos 
rememorigi al vi mem kaj al viaj kolegoj, 
ke vi ĉiuj “sidas en la sama ŝipo”, ĉu ne?... 

Mi ne donos al vi plurajn ekzemplojn, 
ĉar mi supozas, ke vi jam bone komprenis, 
pri kia libro temas. La aŭtorino aldonas al 
ĉiu “frazeologiaĵo” (fiksa esprimo) kelkajn 
ekzemplojn kaj ankaŭ ekvivalentajn 
esprimojn en kelkaj lingvoj. Se troviĝos en 
la libro foj-foje ekvivalentoj en via denaska 
lingvo, ili helpos vin kompreni 
la koncernajn sencojn kaj 
memori ilin. Kiam via denaska 
lingvo ne troviĝos sur la paĝo, 
vi povos bone amuzi vin 
serĉante similajn esprimojn 
vialingve. Vi povos amuzi 
vian tutan familion kaj viajn 
geamikojn per viaj preferataj 
Esperantaj esprimoj. Se ili ne 
scipovas Esperanton, vi povos 
traduki al ili tiujn esprimojn 
laŭvorte, por ke ankaŭ ili 
admiru la riĉecon kaj la 
belecon de Esperanto. 

Aŭskultu ĉe http://youtube.downloader.sk/8pGtteZ0Uqk 












LASTE, la absolute spektakla tria etaĝo 


*Kvar-t?ua* La minejo nr 

* rakonto * La rubrikon prizorgas: EEĤ 

0 0 0 0 Stefan MacGill mLMLm 


En Juna Amiko 2013-2 vi legis 
rakonton pri la naŭtrua ponto 
en Hungario. Jen rakonto kun 
nur kvar truoj. Legu ĝin kaj 
solvu la postajn enigmojn por 
kompletigi la rakonton. 

J una turisto venas al bela ĉirkaŭaĵo 
- regiono kun montoj. Li vidas ion 
nekutiman, kion li ne komprenas. 
Li vidas lokulon, laboriston, do li 
demandas: 

- “Kial sur tiu monto flirtas 

_ ” - “Tio estas emblemo 

de mia kompanio!” respondas la 
lokulo. - “Kial via kompanio laboras 
tie?” - “En tiu monto estas oro! Nia 
kompanio trovis malnovan tunelon. Ni 
modernigis ĝin por eltiri la valoraĵon.” 
- “Oro! Nuntempa orminejo estas 
raraĵo! Ĉu restas tie ankoraŭ nun?” 

- “Jes, estas restaĵoj. Ni 
oron pere de tiu tunelo. Sed estas 
konstanta laboro tranĉi ligno-pecojn 
por fortigi la murojn de la tunelo. 
ĉuste tio estas mia laboro. Mi laboras 
apud la enirejo; tie estas granda 

_.” - “Kion via kompanio 

faras per la trovita oro?” 

- “Ni vendas plimulton de la trovaĵoj 
al juvelistoj en la ĉefurbo, sed ni havas 
lokan juveliston, kiu pretigas belajn 
ornamaĵojn.” - “Kaj ĉu vi vendas ilin 
rekte al la publiko?” - “Jes, apud la 
enirejo al la tunelo estas butiketo, kaj 
tie oni vendas la oraĵojn.” 



- “Bonege, ĝuste mia koramikino 
festos naskiĝtagon tuj post mia 
hejmeniro, kaj mi serĉas donacon 
dum mia vojaĝo. Kia oportunaĵo! Mi 
iros al la butiko kaj serĉos ion plaĉan.” 

- “Certe vi trovos plaĉaĵon.” - “Ĝis kiu 

horo ĝi restas malferma?” - “Ĝis la 
kvara. Iru. Mia edzino deĵoras ĉe la 
___Q__, vi pagu al ŝi.” 

Kvar-solva enigmo 

Jen kiel trovi la kvar vortojn, kiuj 
mankas en la antaŭa rakonto. 

Ili aperos, en la ĝusta ordo, en 
la kvar subaj enigmoj, en la 
indikita vertikala kolumno. Sed 
unue, vi devas trovi kaj enskribi 
la horizontalajn vortojn, laŭ la 
donitraj help-indikoj. Por helpi vin 
(he! He!) ĉiu solva vorto ene de unu 
grupo havas du komunajn identajn 
sinsekvajn literojn. Ekzemple: 
IilNELO, AŬILINO, SALIII, POSILILO. 
En la enigmoj ni montras la lokon de 
la ripetataj literoj. 

SĴ5 LASTE, la absolute spektakla tria etaĝo 






Nun, prenu la ok komunajn literojn el la 
kvar enigmoj (vi skribis tiujn literojn en 
la kvadratojn). Miksu ilin por kompletigi 
nian lastan misteran frazon: J. K. Rowling 

estas la_de la furore sukcesa libro- 

serio pri la aventuroj de Harry Potter. 


Unua vorto 

• La varmiga aparato en kuirejo (5) 

• Ornama kreskaĵo kutime kolora, 
trovebla en ĝardeno (5) 

• Ŝategi aŭ forte admiri (5) 

• Ganda, forta kaj lerta membro de la 
simia familio (6) 

• La flanka parto de rivero, lago aŭ maro (5) 

Komunaj literoj:_kaj_. 

Dua vorto 

• Faras bruon kiel kato (6) 

• Diras ‘ĉis revido' al iu, kiun oni ne revidos 
dum longa tempo. (6) 

• ...ok,_, dek... (3) 

• Ene de la proksima tempo (6) 

• Prahistoria besto-klaso; inter ili gigantoj (5) 

Komunaj literoj:_kaj_. 


Tria vorto 

• Kiam vi sidas, jen loko por bebo aŭ portebla 
komputilo (4) 

• Mitologia estaĵo, kiu estas femala (mal-vira (5) 

• Nigra-blanka birdo, kiu vivas en Antarkto 
kaj la sudaj maroj (8) 

• Ofta arbo, multaj havas nadlojn anstataŭ 
folioj kaj disĵetas siajn semojn per strobiloj (4) 

• Fortika ŝtofo - ligita kun Irlando (4) 

• La lasta parto de io, konkludo (4) 

Komunaj literoj:_kaj_. 

Kvara vorto 

• Aminda dom-besto - mini-leono. 

La sovaĝa kuzo estas linko (4) 

• Povas esti dom-besto, sed nedezirata. 
Ronĝulo kun longa vosto. Ofte vivas en 
defluejaj tuboj. Kutime pli granda ol muso 
( 4 ) 

• Finmanĝos kaj sentos kontenton (4) 

• Kuireja ujo. Laŭ Zamenhofa proverbo* la 
besto de 1 dancas ĉirkaŭ ĝi (4) 

Komunaj literoj:_kaj_. 

*Vidu: http://eo.wikiquote.org/wiki/Vikidtaro:- 

Zamenhofa_proverbaro 


■> 34 /juna amiko 







































































LASTE, la absolute spektakla tria etaĝo 


Ĉu vera 
aŭ malvera? 

Jen naŭ frazoj pri la rakonto. 

Sed nur kvar el ili estas veraj. 

La ceteraj kvin estas malveraj. 
Decidu pri ĉiu frazo, ĉu ĝi estas 
vera aŭ malvera. 

1. La kompanio fosas oron el la monto. 

2. La turisto havas edzinon. 

3. La maljuna laboristo estas 
ĉarpentisto. 

4. La butiko apud la tunelo estas 
grandega 

5. Oni ofte trovas funkciantajn 
orminejojn. 

6. La plimulto el la oro iras al la ĉefurbo. 

7. La tuto de la oro iras al la ĉefurbo. 

8. La butiko restas malfermita ĝis la 
kvina. 

9. La tunelo ĉe la monto estas malnova. 


Gramatikaĵo: la sufikso -aĵ- 

Valoraĵo: io, kio valoras 
Oportunaĵo: io, kio estas oportuna 
Plaĉaĵo: Io, kio plaĉas 
Ĉirkaŭaĵo: io, kio ĉirkaŭas rigardanton 
Ornamaĵo: io, kio ornamas ion. 

Oraĵo: io farita el oro 

Raraĵo: io, kio estas rara, malofta. 

Restaĵo: io, kio restas 

Trovaĵo: io, kion oni trovis. 


Solvo de la sentrua enigmo 
el la antaŭa numero 

Solvoj el la p. 19 

La unua tasko: La kondiĉoj 
tradukiĝas per esprimaĵoj: 
x kg pezas la korpo. 

La kapo pezas = x/2 + 1; Tiam la korpo 
x = x/2 + 1 + 1 de kie x/2 = 2 
aŭ x = 4 kg. Tiam la fiŝo havas mason 
je 4/2 + l + 4 + l = 8kg. 

La dua tasko: Ni trovu la malplej grandan 
komunan multoblon (2, 3, 4, 5, 6) = 60. 
Sed 61 ne estas multoblo de 11. Ni devas 
trovi la malplej grandan multoblon de 
61 kaj 11 (61, 11) = 671. La aŭtonumero 
konsistas el 4 ciferoj. Tiam ni ekhavos 
multoblon de 671, trovebla per la 
multipliko de ĝi per nombroj 1-14. 

Sed restas nur 671 x 11 = 7381. Pruvu! 


La tria tasko: Kompreneble, la unua 
turisto estas jam manĝinta sian porcion. 

La tria postlasis 8 patkukojn, do po 4 por 
la ceteruloj. Tio estas - li estas trovinta 

8 + 4 = 12 patkukojn. Samrezone la dua 
estas manĝinta 6 patkukojn kaj trovinta 
18 patkukojn, dum la unua estas manĝinta 

9 patkukojn kaj trovinta 27 patkukojn. 

Do, al la dua apartenas 3 kaj al la tria 5 
patkukoj. 

La kvara tasko: La kondamnito al morto 
povus engluti unu el la paperpecoj kaj 
poste diri: “Oh, pardonu min, mi hastis 
kaj eraris, tamen vi povas ekvidi, kio estas 
skribita sur la alia paperpeco - kaj fari 
kontraŭe”. 

La lecionon kun helpo de Bardhyl Selimi 
preparis Malgosia Komarnicka 

Baldur Ragnarsson 

EŜ) Juan Regulo Perez (1914-1993) 


Hodiaŭ mi prezentas 
al vi ne poeton aŭ 
romaniston, sed eldon- 
iston, kiu ankoraŭ 
plej klare brilas en 
memoroj de aŭtoroj, 
kiuj verkis en Esperanto 
post la mezo de la lasta 
jarcento. Tiom klare, ke 
la Esperanta literaturo ankoraŭ 
ĝuas la efikon de tiu brilo en 
produkto de ĉiam novaj verkoj. 

J uan Regulo Perez naskiĝis la 30-an 
de marto 1914 kaj mortis la 27-an 
de januaro 1993, preskaŭ 80-jara. 

Lia naskiĝloko estas la municipo 
Garafia sur la norda bordo de la insulo 
La Palma, la plej okcidenta insulo 
de la Kanariaj Insuloj. Liaj gepatroj 
estis malriĉaj kamparanoj. Dek jarojn 
poste ili transloĝiĝis al la municipo 
Santa Cruz de la Palma, sur la orienta 
bordo de la insulo. Malgraŭ nefavoraj 
cirkonstancoj Juan ricevis edukadon 
kaj fariĝis studento. En 1933, kiam li 
estis 19-jara, li konatiĝis kun Esperanto 
kaj komencis instrui ĝin en la posta 
jaro. Samtempe li fariĝis instruisto 
en elementa lernejo. Kiam la hispana 
civila milito komenciĝis en 1936, Juan 
estis elpelita el sia lerneja posteno kaj 
nuligita lia instruista diplomo. Li estis 
eĉ enkarcerigita por tri jaroj, supozeble 
pro suspekto pri lia simpatio kun la 
maldekstruloj. Dum tiu tempo li vivis 
en koncentrejoj en Hispanio kaj Maroko 


kaj estis devigita al punlaboro 
je konstruo de ŝoseoj kaj 
fortikaĵoj. 

Post tiu malfacila periodo 
en sia vivo Juan decidis 
daŭrigi sian edukadon kaj 
komencis studadon de klasika 
fllologio en la Universitato 
de La Laguna en Tenerife, 
la plej granda insulo en la 
Kanariaj Insuloj. Tio estis 
en 1941, kiam li estis 27-jara. Evidente 
li brilis en siaj studoj, ĉar tuj poste li 
fariĝis docento kaj sekve profesoro 
en la Filozofia kaj Beletra Fakultato 
de la Universitato. Ekde tiu tempo 
Juan Regulo dum pli ol kvardek jaroj 
estis tiel ligita al la Universitato de La 
Laguna, ke li estis konsiderata la vera 
animo de tiu universitato. Okaze de lia 
70-jariĝo la Universitato de La Laguna 
honoris lin per duvoluma honorlibro, 
unu en la hispana, la alia en Esperanto. 
Tiu ĉi portis la titolon Esperantismo 
kaj enhavas eseojn de 60 verkantoj pri 
esperantismaj temoj. 

Esperanto kaj subteno de literaturo 
en tiu lingvo baldaŭ fariĝis la ĉefa 
korokupo de Juan Regulo Perez. Lia 
klerigada humanismo logike kondukis 
lin al unika agado serve al la Esperanta 
kulturo. En 1952 li fondis la eldonejon 
Stafeto, kiu dum pli ol kvaronjarcento 
funkciis kiel la plej aktiva kaj 
avangarda eldonejo de Esperantaj 
libroj en la mondo. Entute aperis 93 
libroj sub la signo de Stafeto ekde ĝia 
komenco ĝis 1975. La eldonitaj verkoj 
estis plej variaj laŭ ĝenroj: poezio, 

Nia kultura heredaĵo: Bildstrioj el la historio de la Esperanta literaturo vj 

noveloj, sciencaj verkoj, biografioj, 
dramoj, lingvaj analizoj. Estas aparte 
rimarkinde, kiom altan lokon okupas 
originala poezio. Tie ne malpli ol 30 
poemaroj viciĝas, krom la Esperanta 
Antologio kompilita de William Auld. La 
unua en la vico estis Kvaropo, la fama 
poemaro de Auld, Francis, Dinwoodie 
kaj Rossetti, baldaŭ sekvis Kontralte 
de Marjorie Boulton kaj La Infana 
Raso de Auld. Tiuj poemaroj refluigis 
la poezian sangon de Esperanto, kiun 
Stafeto plufluigis per ĉiam novaj 
poemaroj de la samaj kaj aliaj aŭtoroj: 
Eroj de Boulton, Unufingraj melodioj de 
Auld, Nur tri kolorojn de Eli Urbanova, 
Ombroj de la kvara dimensio kaj Fajro 
sur mia lango de Edwin de Kock, Soifo 
de Tarkony kaj multaj pliaj, por nomi 
kelkajn el la longa vico de originalaj 
poemaroj eldonitaj de Stafeto. Mi 
ankaŭ devas mencii, ke Juan Regulo 
akceptis eldoni mian unuan Esperantan 
poemaron, Ŝtupoj sen nomo, kaj 
proprainiciate verkis por ĝi prologon. 
Tradukita poezio ankaŭ trovis honoran 
lokon ĉe Stafeto, kie elstaras La floroj 

de Umalbono de Baudelaire kaj Kantoj 
kaj romancoj de Heine. Originalaj 
noveloj kaj romanoj ne estis neglektitaj: 
Vitralo de Francis, Homoj sur la tero 
de Engholm, Kiel akvo de Urivero de 
Schwartz kaj pliaj. Originale estis 
ankaŭ verkita la biografio de Zamenhof 
de Marjorie Boulton. 

Ne estas loko ĉi tie por plue pritrakti 
la eldonliston de Stafeto. Juan Regulo 
Perez ne hazarde elektis la nomon 
de eldonejo. Ekde la publikigo de la 
poemaro Kvaropo en 1952 li anta- 
ŭvidis sian eldonadan aktivecon kiel 
kuranton portantan gravan mesaĝon 
al ĉirkaŭmondo pri la pulsanta 
vivanteco de Esperanto. Li tiom vigligis 
esperantistajn aŭtorojn kaj tradukistojn, 
ke novaj kaj malnovaj talentoj trovis 
sin en reala eŭforio, kiu direktis ilin al 
konvinko pri praveco de sia elekto de 
Esperanto kiel esprimilo. Se tiu eŭforia 
sento eble malaperis, tamen sufiĉaj 
signoj estas ankoraŭ konstateblaj pri 
pluvivo de tiu konvinko. La heredaĵo 
de J. Regulo Perez vivas kaj vivos en la 
kultura historio de Esperanto. 

Niaj landaj perantoj 



Landaj Reprezentantoj - Perantoj de Juna Amiko 

PK 973, BG-1000 Sofia, Bulgaria; mrvp@interpres.org. Ĉeĥio: Pavel Polnicky, Na Vinici 110/10, 
CZ-290 01 Podebrady II, Czech Republic; cea.polnicky@quick.cz. Ĉilio: Hector Campos Grez, 
Casilla 231 Curico, Chile. Ĉinio: Gong Xiaofeng, School of Environmental and Chemical 
Engineering, Nanchang University, Nanchang, CN-330031, China; arko.gong@qq.com. Danio: 
Arne Casper, Bryggervangen 70 4 tv, DK-2100 Koebanhavn, Denmark; arnecasper@dbmail. 
dk. Estonio: Ahto Siimson, Kastani 12-11, Paikuse, EE-86602 Parnu maakond, Estonia; ahto. 
siimson@esperanto.ee. Finnlando: Hamalainen Sylvia, F.E.Sillanpaan katu 2 C 46, FI-33230 
Tampere, Finland; sylvia.h@kolumbus.fi. Francio: Unuiĝo Franca por Esperanto, 4bis, rue 
de la Cerisaie, FR-75004 Paris, France; zav@esperanto-panorama.net. Germanio: Esperanto- 
Buchversand, Dr. Wolfgang Schwanzer, Pfarrer-Seeger-Str. 9, DE-55129 Mainz, Germany; 
wolfgang.schwanzer@esperanto.de. Hispanio: Pedro Garrote, Apartado 119 Esperanto, ES- 
47080 Valladolid, Spain; v.sole@esperanto.cat. Hispanio: Kataluna Esperanto-Asocio, Apartat 
1008, ES-08200 Sabadell, Spain; admin@esperanto-es.net. Hungario: Boris Arrate Veranes, 
Emma u. 3a, HU-2030 Erd, Hungary; simio_2004@yahoo.es. Islando: Islanda Esperanto- 
Asocio, Postholf 1081, Skolavordustigur 6B, IS-101 Reykjavik, Iceland; esperanto@isl.is. Israelo: 
Gian Piero Savio, Rehov Menora 13/4, IL-53490 Givatajim, Israel; saviogp@zahav.net.il. Italio: 
Luigia Oberrauch Madella, via Prampolini 8, IT-43122 Parma, Italy; silkovojo@aliceposta.it. 
Japanio: Japana Esperanto-Instituto, Japana filio de ILE, JP-162-0042 Tokyo-to, Sinzyuku-ku, 
Waseda-mati 12-3, Japan; esperanto@jei.or.jp. Kroatio: Marija Beloŝeviĉ, Sveti Duh 130, HR- 
10000 Zagreb, Croatia; marija@hes-keu.hr. Kubo: Kuba Esperanto-Asocio, Apartado Postal 
5120, CU-10500 La Habana 2, Cuba. Litovio: Litovia Esperanto-Asocio, ab/k 167, LT-3000 
Kaunas, Lithuania; irenaa@takas.lt. Norvegio: Anne Karin Bondhus, Morenefaret 8 A, NO- 
4340 Bryne, Norge; akbondhus@jkn.no. Nov-Zelando: David Dewar, PO Box 35849, Browns 
Bay, Auckland 0753, New Zealand; gddewar@ihug.co.nz. Pakistano: Jawaid Eahsan, P.O. 
Box 26, PK-60000 Multan, Pakistan; salutonl23@EsperantoLand.org. Pollando: Magdalena 
Tatara, Kozmicie Wielkie 323, PL-32-020 Wieliczka, Poland; mtatara@gmail.com. Portugalio: 
Portugala Esperanto-Asocio, Rua Dr. Joao Couto 6. R/C A, PT-1500 Lisboa, Portugal. Rumanio: 
Crancau, Ioan, B-dul Bucuresti 5/53, RO-4800 Baia Mare, Romania. Rusio: Halina Gorecka, ab. 
ja. 1205, RU-236039 Kaliningrad, Russian Federation; sezonoj@mail.ru. Slovakio: Peter Balaz, 
Vitazna 840/67A, SK-958 04 Partizanske, Slovakia; petro@ikso.net. Slovenio: Viŝnja Brankoviĉ, 
Via Parini 5 IT-34 129 Trieste, Italy. Sud-Afriko: Colin Beckford, C2 Plaza Hill 3, Bower Road, 
ZA-7800 Wynberg, South Africa. Svedio: Leif Holmlund, Kagevagen 40 B lgh 1303, SE-931 
38 Skelleftea, Sweden; leif.holmlund@telia.com. Svislando: Christoph Scheidegger, Im 
Schleedom 6, CH-4224 Nenzlingen, Switzerland; ch_scheidegger@bluewin.ch. Tajvano: Reza 
Kheirkhah, No. 105, Chung Ching Road, Pingtung, 900-73 Taiwan; rezamenhof@yahoo.com. 
Togo: Koffi Gbeglo, B. P. 13169, Lome, Togo; esp.togo@cafe.tg. Usono: Esperanto-USA, P.O. Box 
1129, E1 Cerrito CA 94530, United States; eusa@esperanto-usa.org. Venezuelo: Peter Jaimez, 
Poŝtkesto 3482, VE-1010 A Caracas, Venezuela; peterjaimez@tutopia.com. TUTA MONDO: 
Abonservo de UEA, Nieuwe Binnenweg 176, NL-3015 BJ Rotterdam, Netherlands; uea@uea.org. 
Mendojn eblas sendi ankaŭ al ILEI.oficejo@gmail.com. 

Kolibroj kaj ĝirafoj instruas al ni pacon 


Ni ricevadas ekde 2006 valoran 
kontribuon el Kubo. Bonvole rigardu 
la paĝon 2. Temas pri bildstrio. Supre 
legiĝas: Zunzŭn, kolibrido, aŭtorinoj: 
Ingrid Padron kaj Sonmy Alvarez. 
Tradukisto: Jose dej. Campos Pacheco. 

J en nia kolego, amiko kaj tradukisto, skribis 
al ni: “Mi, Jose de J. Campos Pacheco 
estas tiu, kiu sendis al vi la materialon 
(bildstriojn). Mi feliĉas, ke la enhavo plaĉas 
al vi. La bildstrioj aperas monate en la kuba 
infangazeto Zunzun, kaj mi konas la aŭtorojn 
persone. Ili en la jaro 2002 permesis, ke iliaj 
verkoj aperu sur la paĝoj de Juna Amiko. 
Zunzun, Esperante kolibrido, estas gazeto por 
junuloj kaj infanoj. Oni eldonas ĝin ekde la jaro 
1980. Gi aperigas fabelojn, bildstriojn, ludojn 
ktp. Unu el ĝiaj celoj estas eldoni artikolojn, 
kiuj havas edukan valoron. 

Jose de J Campos Pacheco, Kubo” 

Granda danko iru al Jose pro lia valora 
traduklaboro! Samuel esploris pri kolibroj, 
gepatroj kaj idoj, kaj informas nin pri tiu 
birdospecio. Vidu la paĝojn 11 kaj 12. Ni diru 
koran dankon al li! 

Jes, certe vi rimarkis, tiuj bildstrioj el Zunzun 
donas valorajn indikojn pri kiel vivi pace kun 
gefamilianoj, geamikoj, klasokamaradoj. Tio 
estas pozitiva fakto, ĉar PACO komenciĝas 
en malgranda grupo, familio, klaso, klubo. Se 
PACO ne eblus en etaj rondoj, kiel eblus PACO 
inter ŝtatoj, PACO por la tuta mondo? 

Tiu ĉi numero de nia revuo Juna Amiko en 
diversaj lokoj aludas al PACO. 

Unue: rigardu la foton kovrilpaĝe. Jen 
citaĵo de Hubert Guezo. “PACO estas tiom 
rompiĝema kiel ovo en infana mano”. Hubert 
Guezo verkas librojn pri afrika kulturo, por ke 
afrikanoj povu koni sian kulturon kaj fieri pri 
sia kulturo, por ke homoj el aliaj mondopartoj 
povu ekkoni la valorojn de afrikaj kulturoj. Tio 
estas paŝo al PACO. Sur la dorskovrila foto ni 
montras lian libron Cest YAfrique que j’aime 
(Afrikon mi amas). Poste ni kune verkis Mots 
des tetes dAfrique et ddilleurs (Paroloj de 
steluloj el Afriko kaj aliaj lokoj). En tiu libro 


aperas plena paĝo pri Zamenhof. Ambaŭ libroj 
estas en la franca. Parolojdesteluloj... estas 
jam tradukita al Esperanto, sed ne kontrolita 
nek eldonita. Laboro atendas nin. 

Due: legu la tekston de Malala en paĝo 20. 

Ŝi kuraĝe agadis kaj agadas por edukado por 
ĉiuj, edukado por knabinoj, aliro al scioj. En 
la aĝo de 17 ŝi ricevis Nobel-Pacpremion. Tio 
okazis en decembro 2014. Kiam ŝi estis 15-jara, 
ekstremuloj pafis ŝin kaj ŝi estis grave vundita. 
Tamen ŝi pluvivis kaj resaniĝis. Nun kuraĝe ŝi 
plu luktas por edukado por ĉiuj kaj por PACO. 
Si ne timas. Ŝi estu modelo por ni. 

Poste: ĉu birdoj estas pacamaj estaĵoj? 
Kolibroj certe. Sed aglo eble ne. Pro tio 
Marshall Rosenberg en sia instruado pri 
senperforta komunikado ne elektis birdon, 
li elektis ĝirafon. La ĝirafo neniam atakas, 
neniam vundas, ĝi promenadas kaj manĝas 
foliojn. Ĝi estu modelo por ni por pace 
komuniki. Jen ekzemplo: 

Se via klasokamarado prenas vian skribilon 
kaj uzas ĝin, vi povus diri al li: ŜtelistoU Vi 
ŝtelis mian skribilon! Tio estas ŝakala maniero 
atakema. La atakita persono estas vundita; 
eble li aŭ ŝi emos reagi per plia atako... milito 
povas komenciĝi.... Tamen estas alia solvo. 

Se via kamarado uzas vian skribilon, vi ne 
estas kontenta, vi bezonas ĝin, vi eble sentas 
frustron. Tion vi rajtas diri, aŭ eĉ krii, se tio 
povas helpi al vi. “ Mi ne estas kontenta, kiam 
vi sen permeso prenas mian skribilon kaj uzas 
ĝin, ĉar mi bezonas ĝin nun! Mi petas vin, ke vi 
redonu ĝin al mi!” Tiu dirmaniero ne vundos 
la uzanton de via skribilo. Li malkovros vian 
senton kaj tutcerte tuj redonos vian skribilon 
al vi. Jen senperforta komunikado. Provu! Tuj 
vi konstatos pozitivajn sekvojn. 

Diru per MI kiel vi sentas vian animstaton. 
Mi ne estas kontenta... 

Diru ekzakte, kio okazis... .vi sen permeso 
prenas mian skribilon kaj uzas ĝin. 

Diru la kialon. ... ĉar mi bezonasĝin nun... 

Diru klaran peton.... Mi petas vin, ke vi 
redonu ĝin al mi! 

Jen la 4 paŝoj de senperforta komunikado. 

( http://eo.wikipedia.org/wiki/Neperforta_ 
komunikado) 


Mirejo Grosjean 






La kolombo, simbolo de paco 
por kristanoj, judoj kaj islamanoj 


La gruo, simbolo de paco 
en Nagasaki, Japanio 










